
I. 

Tiden efter Trediveaarskrigen præges af en stedse voxende 
fransk Indflydelse over hele Europa, politisk i Forbin- 
delse med den spirende Enevælde, der havde sit Forbillede 
i Ludvig XIV's Frankrig, socialt ved Livsanskuelsens Verds- 
liggjørelse, idet Dannelsen flyttede sit Midtpunkt fra Kirke 
og Universitetet til Hofferne og, ligesom Sæder og Leve- 
maade i det hele, søgte sit Mønster ved Versailleshoffet. 
Noget senere, omkring Aar 1700, røber sig ogsaa i Nord- 
europas Digtning Indflydelse af den fransk klassiske Smag 
fra „le grand siede". 

Dennes Herredømme knytter sig i Tyskland til Gottscheds, 
i Danmark til Holbergs og i Sverig til Dalins Navn. Men 
allerede før disse Mænd var den naturligvis forberedt paa 
mange Maader, gjennem franske Skuespillertruppers Fore- 
stillinger saavel som gjennem Oversættelse og Efterligning af 
fransk Digtning. Navnlig paa Lyrikens, Satirens og det poelisk- 
kritiske Læredigts Omraade træffe vi i Tyskland, Danmark 
og Sverig ganske samtidig en Gruppe af næsten jævnaldrende 
og indbyrdes stærkt beslægtede Digtere, der vel ikke røbe 
nogen synderlig Originalitet eller have sat dybe Spor i deres 
Fædrelands Litteratur, men dog paakalde Interessen som de 
første Svaler, der varsle den kommende romanske Sommer. 

Alle disse Digtere betegne en Reaction mod den 2den 
schlesiske Skoles, Hofmanswaldaus og Lohensteins, pompøst 



opstyltede, men indholdstomme Deklamationsbulder, som 
ved det 17de Aarhundredes Slutning var blevet Moderetning 
i Tyskland og Norden og delte Magten med den af Ortho- 
doxiens Tryk fremkaldte Præstepoesi, der drog alle, ogsaa 
verdslige Emner ind under smaatskaarne religiøse Syns- 
punkter. Den tidligste, lavmælte og forsigtige Opposition 
herimod støtter sig strax til franske Mønstre og fremfor alt 
til Boileau, der var særlig egnet til at slaa Bro mellem den 
romanske Aand og Nordeuropa. Den pathetisk højtidelige, 
heroiske Tragedie med sit elegante Sprog og sit Hofcere- 
moniel fandt kun faa Tilknytningspunkter i Nordens jævne 
Sæder, og den lette franske esprit, de ved Versailleshoffet 
moderne „poésies fugitives", spøgende galante Bagateller i 
ofte frivol Tone, blev kun Gjenstand for en temmelig kluntet 
Efterligning, især i Tyskland og Sverig. Langt mere følte den 
tungere nordiske Aand sig dragen til moraliserende Digtning 
og Satire, som fra gammel Tid havde hjemme her og for at 
give Udtryk til det nye Livssyn kun behøvede at føres over 
fra religiøs til verdslig Tone, saaledes som Boileau havde 
omformet den i sine Epistler, Satirer og Epigrammer. Boi- 
leau er Borgeren i den franske klassiske Litteratnr, med den 
sunde bon-sens, det skeptiske Smil og den lidt lavloftede 
Middelvejsmoral, og som saadan blev han det alt beherskende 
Forbillede for den nye litterære Retning i det nordlige Eu- 
ropa, ikke alene for Indholdet, men ogsaa for Stil og Form. 
Han satte sig som Opgave at indføre Smag i Poesien og 
skabe et simpelt, rent og naturligt Digtersprog ved Udfejning 
af den spanske Svulst og den italienske Affeclation, netop 
den samme, som i Tyskland havde affødt og derfra overført 
til Norden den lohensteinske Bombast og det overlæssede 
Billedsprog. Som Vaaben i denne Kamp uddannede han en 
ny Gren af den gamle Satire : den poetiske Kritik og Pole- 
mik, som passede godt til det humoristiske Element navnlig 
i nordisk Poesi, hvor langt hans Elever end var fra at føre 
Kaarden med den franske Fægtemesters smidige Elegance 
og Vid. 



Betegnende for de nye Dannelsesformer, der var ved at 
trænge ind, er det, at næsten alle disse Boileaus Efterlignere 
ere Lægmænd, mest Statsmænd eller civile Embedsmænd, 
uddannede mindre ved Universitetet end ved Rejser og per- 
sonlig Berøring med den europæiske Cultur i selve dens Midt- 
punkter. I Tyskland, hvor Berliner- og Dresdener-Hofferne, 
især den pragtelskende Frederik I. (III)? efter Evne søgte at 
kappes med det franske Hof, var det Friherre v. CANITZ 1 ) 
(1654—99), der slog Tonen an, støttet til sin fornemme Stilling 
som Adelsmand, Diplomat og churbrandenburgsk Gehejme- 
raad, saa vel som til det moderne Livssyn, han havde erhvervet 
ved Studier i Leyden, hvor han stod i Forbindelse med Niels 
Stensen, og i Leipzig under Chr. Thomasius, den første Ord- 
fører i Tyskland for en upedantisk, fransk og verdslig Dan- 
nelse. Siden havde Canitz 1675 — 77 besøgt Italien, Paris, Lon- 
don og Holland, overværet Fredsforhandlingerne i Nymwegen 
og paa nært Hold set „le grand siécle" i hele dets Glans, saa 
at han, som Frederik den store sagde om ham, „ved Om- 
gang med det gode Selskab lærte den Dannelse og Finhed, 
som tiltaler i hans Stil". En Statsmand af mere underordnet 
Rang var Eventyreren CHR. WERNICKE*) (1661—1725), der 
fra c. 1687 tumlede sig i Paris, England og Danmark og sy- 
nes at have gjort en temmelig tvivlsom politisk Agenttjeneste, 
der imidlertid bragte ogsaa ham midt ind i Verdensbegiven- 
hederne, f. Ex. da han i Følge med Vicestatholderen i Her- 
tugdømmerne, Grev Ditlev Rantzau, var tilstede ved Afslut- 
ningen af Freden i Ryswick. En Snes af sine sidste Aar til- 
bragte han som dansk Resident i Paris under de vanskelige 
politiske Forhold i Anledning af den spanske Arvefølgekrig 
og den store nordiske Krig 8 ). Men da havde han allerede af- 



i) V. Lutz, F. R. L. v. Canitz, Heidelberg 1887. — Gedichte bei K6- 
nig, 1727. 

2) J. Elias, Chr. Wernicke, I, Munchen 1888. — Poetische Versuche 
1697 og senere, i stadig forøgede Udgaver. 

3) L. Bobé i Personalhist Tidsskr. 4 R. V. 



sluttet den Epigramdigtning, hvortil hans Navn knytter sig, 
og hvorom en yngre samtidig (Hagedorn) dømmer: 

An Sprach und Wollaut ist er leicht, 
An Geist sehr schwer zu ubertreffen. 

Derimod var BENJAMIN NEUKIRCH 1 ) (1665-1729) en pe- 
dantisk Stuelærd af den gamle Skole. Det er usikkert, 
om han har gjort et kortere Ophold i Paris, men han søgte 
forgjæves sin Lykke ved tyske Hotfer som Tiggerpoet og 
Supplikant og førtes saaledes, egentlig imod sin Natur, fra 
den lohensteinske Stil over i den der herskende franske 
Smag, især under Canitz's Indflydelse. 

En lignende Udvikling gjennemgik den sachsiske Hof- 
poet JOHANN ULRICH v. KONIG, død 1744, der ogsaa be- 
gyndte som Tilhænger af Marinis og Italienernes „Spille vid", 
og i Praxis vistnok aldrig tilegnede sig den renere franske 
Smag i sine officielle Festpoemer. Men i Theorien hylder 
han den gjennem sin Unterricht von dem guten Geschmack 
in Dicht- und Redekunst, Tillæg til hans Udgave af Canitz 
1727. Det er ganske vist kun en temmelig almindelig holdt 
Fremstilling af Smagsbegrebet i egentlig og overført Forstand, 
samt af Smagens historiske Udvikling, uden concret Anven- 
delse paa Samtidens Digtning. Men Begrebet Smag er dog 
opfattet i nyere fransk Aand, og Konig støtter sig helt igjen- 
nem til franske Theoretikere, ogsaa til Boileau. 

I Sverig raadede lignende Forhold 2 ), snarest endnu gun- 
stigere for fransk Paavirkning. Allerede før Aarhundredets 
Midte havde Hoffet under Dronning Christina vist en den- 
gang sjelden Interesse for Litteratur, især fremmed, og til- 
dels som Følge heraf og af Landets Stormagtsstilling ved den 
Tid hentede den svenske Renaissancedigtning langt mere end 



i) V. Dorn, Benj. Neukirch, Heidelberg 1897, fortsat i Schick und v. 

Waldberg, Litteraturh. Forschungen IV. -— N.s auserlesene Gedichte 

bei Gottsched, 1744. 
2) Wrangel, Carolinska tidehvarfvets komiska diktning, 1888, 202 fif. 

— Samme: Frihetstidens odlingshistoria, 1895, 319 ff. 



den danske sine Mønstre fra de oprindelige romanske Kilder 
og ikke udelukkende fra tyske. Mange svenske Digtere be- 
herskede det franske og italienske Sprog og laante Former 
og Motiver fra disse Litteraturer. Fornemme og modernt 
dannede Mænd, især af den nye Embedsadel, fandt det ikke 
under deres Værdighed at sysle med Poesien og føre det 
noget mere verdslige og sanselige Præg i den 2den schlesiske 
Skoles Barokstil over imod frivol fransk esprit. Selv hos en 
saa national svensk Digter som Carl XIFs Hofpoet HOLM- 
STRØM føles dette Træk; endnu mere hos den 1715 som 
Legalionssecretær i Paris afdøde JOHAN GABRIEL WER- 
WING 1 ), og det udarter til fransk Letfærdighed og Fritæn- 
keri hos den gottorpske Hofagent i Paris CARL GUSTAF 
CEDERHJELM (1694—1740), en forgjældet Levemand, der 
skrev sine fleste Digte i Slutteriet. Rollen som „svensk Boi- 
leau" — en miniature ligesom Canitz i Tyskland og Reen- 
berg hos os — tilfaldt imidlertid SAMUEL v. TRIEWALD 
(1688—1743), som efter Studierejser til Berlin, Holland og 
England 1710—12 ligeledes slog ind paa den diplomatiske 
Løbebane, men som Tilhænger af det „holstenske Parti" 
maatte forlade sit Fædreland 1728 og døde som holsten-got- 
torpsk Statsraad og Medlem af flere af Tidens tyske litterære 
Selskaber. Hans egentlige digteriske Periode falder dog i 
Ungdomsaarene 1710-28 2 ). — JOACHIM v. DUBEN (1671— 
1730), der som russisk Krigsfange efter Slaget ved Pultava 
fordrev Tiden med Oversættelse af Boileau, blev senere Rigs- 
raad og Friherre. 

I Danmark var Betingelserne ganske andre. Det Præg 
af Hofdigtning, som den nye Retning fik i Tyskland og Sverig, 



*) Lewenhaupt, J. G. Werwing, i Samlaren 1880. 

2) Udvalg af disse Digtere i Hanselli Samlade vitterhetsarbeten af 
svenska fdrfattare, Upsala 1856—78. IV. X. XVIII. Triewald Låre-spån 
uti svenska Skalde-Konsten, v. Salvius, 1756. — Efter Afslutningen 
af min Afhandling fremkom den første udførligere Behandling af 
S. Triewalds lif och diktning v. Martin Lamm i Sv. litteratursåll- 
skapets tidsskrift Samlaren 1907 (udg. Juni 1908). 



savnes her. De første danske Enevoldskonger vilde ogsaa nok 
hyldes paa Vers, men var prosaiske Naturer, der manglede 
al Sans for Digtningens højere Betydning, og Hofpoeter som 
Bording og Mathias Worm indtog en ganske anderledes sub- 
altern Stilling end en Stjernhjelm og Lindschold ved Chri- 
stinas litterære Hof, end sige de verdensberømte iranske 
Digtere. Adelen og den høje Embedsstand saa ned paa 
Poesien som en Gren af det lærde Pedanteri. End ikke 
Lejlighedsdigtningen kunde udvikle sig med den Ejendomme- 
lighed som i Frankrig eller i Sverigs Stormagtstid lige ned 
til Carl XII, eller med den forholdsvise Ubundenhed som 
senere i den svenske Frihedstid. Forholdene var ganske 
anderledes smaa og fortrykte, og Udsynet til den almen- 
europæiske Litteratur langt mere begrændset end det, den 
politiske Stilling i Sverig, og i Tyskland i alt Fald den geo- 
grafiske Beliggenhed aabnede. 

Desto mærkeligere er det, at Forvarslerne om den nye 
franske Smag opstod lige saa tidligt hos os som i Nabo- 
landene, og ganske selvstændigt. Den Digter, hvem dette 
skyldes, TØGER REENBERG (1656— 1742) *), var vel jævnt 
borgerlig og levede paa sin afsides Gaard i Jylland, uden Til- 
knytning til Hoffet og de ledende Hovedstadskredse. Men 
ligesom hans Digterfæller i Tyskland og Sverig og endnu 
tidligere end de, Canitz alene undtagen, havde han faaet sin 
Synskreds udvidet og sin theologiske Dannelse suppleret ved 
Rejser til London, Paris, Italien, Tyskland og Holland i 
Aarene 1680 — 82, netop paa den Tid, da den franske Ind- 
flydelse, politisk og litterært, var paa sit Højdepunkt i 
Europas Hovedlande. Hvor levende Indtryk han saaledes 
havde hjembragt, ses bl. a. af, at han kunde bevare dem 
friske igjennem henimod 20 Aar, indtil Kampen for Existensen 
tillod ham at aabne Sluserne og lade Indtrykkene bryde frem. 



*) J. Paludan Landsdommer T. Reenberg til Ristrup, i Hist. Tidsskr. 
7. Række III., 1901. 



Reenberg staar temmelig isoleret, og først i hans Alder- 
dom blev Traaden fra hans Digtervirksomhed optagen af 
Holberg. Men enkelte Spor af fransk Indflydelse findes dog 
hos samtidige og lidt yngre Poeter, der netop ogsaa tilhøre 
den verdslige Embedsstand: Satirikeren Conferensraad VIL- 
HELM HELT (død 1724), Boileauoversætteren CARSTEN 
WORM (1676-1750), Præsident (Overborgmester) i Ribe, og 
hans Fættersøn Hofretsassessor WILLUM WORM (1698—1737), 
der havde rejst udenlands, oversatte baade fra Tysk og Fransk 
og indtager en lignende Mellemstilling mellem den 2den 
schlesiske Skole og den lettere franske galante Poesi som 
Neukireh i Tyskland og tildels Werwing i Sverig. 



IL 

De tidligste Spor af fransk Smag i Nordeuropa afsætter 
Dramet, som jo i Frankrig selv spillede den ubetinget første 
Rolle. Efter Digteren GREFFLINGERS Oversættelse af Cor- 
neilles Cid 1 ) i Hamburg 1650 omplantedes flere af Corneilles 
Tragedier, saaledes Polyeucte ved Mag. KORMART i Nurn- 
berg 1669 til Opførelse ved et Dilettantselskab af Studenter, 
som synes temmelig nøje at have svaret til det, der fra før 
1665 lededes af den senere bekendte Naturforsker Urban 
Hjårne i Upsala, og mulig har havt en lignende Betydning 
for Digteren Chr. Weise og Skuespilleren Velten, som hint 
for Columbus og Lagerlof. 1670 udkom Schaubuhne fran- 
zosischer und englischer Comodianten, bl. a. med Oversættelser 
af Moliére, og fra omtr. 1680 begyndte den Veltenske Trup 



*) En ældre Oversættelse se Ztschr. f. vgl. Litteraturgesch., N. F. 
XIII, 198. 

sine Forsøg paa at hæve Repertoiret ved at opføre fransk- 
klassiske Dramer. Skuespilleren BRESSAND oversatte siden 
1691 Stykker af Corneille, Racine og Pradon for Hoftheatret 
i Wolfenbuttel, og 1694 udkom, nærmest dog i pædagogisk 
Øjemed, en Moliéreoversættelse i Nurnberg. 1 ) 

I Sverig røber denne Smag sig ligeledes fra Aarhundredets 
Midte i Balletter og Fester ved Dronning Christinas Hof. 
Efter sin Udenlandsrejse 1679 kan SAMUEL COLUMBUS 
„icke nogsamt beskrifva den herlige smaak, som jag i de 
fransyska comoedies, i synnerhet Moliéres og Corneilles 
några, har funnit"*), og omgaas med Tanken om at over- 
sætte dem. 1684 opførtes Racines Iphigénie ved en Hoffore- 
stilling, og et Par Aar efter fortsatte Upsala Studenterne paa 
Theatret i Lejonkulan i Stockholm for et større Publikum 
de Forsøg paa at overføre fransk Smag paa den svenske 
Scene, som de allerede mere end 20 Aar før havde begyndt 
ved Universitetet. Efter at deres Forestillinger vare stansede 
1691, oversatte en af dem, GEORG TORNQUIST, Racines 
Esther, og fra 1699 spillede Rosidors Trup det franske Reper- 
toire i Originalsproget. 

Svagere ere Sporene i Danmark i Hoffester fra Frederik 
III. s Tid 3 ), da der endog 1669 en kort Tid blev indforskrevet 
franske Skuespillere, som dog først fra 1681 satte sig fast i 
Kjøbenhavn, Et mærkeligt Vidnesbyrd om Moliéres Ind- 
flydelse, der i Danmark blev ligesaa fremtrædende som de 
franske Tragikeres i Sverig, have vi dog i den anonyme og 
længe utrykte dramatiske Satire Herrestands-Comedien, o. 
1678, som lillægges den berejste Adelsmand og Diplomat 
MOGENS SKEEL. Senere i Aarhundredet finde vi kun et 
enkelt Forsøg paa Omplantning af fransk Drama, nemlig 
ROSTGAARDS Oversættelse af en Scene i Corneilles Cid, 
foretagen under et Ophold i Paris 1696 og udelukkende som 
Sprogøvelse. 



i) Bolte i Arch. f. neuere Spr. u. Litt. LXXXIII. 106 ff. 

2) Samlaren 1901, 104. 

8 ) Paludan, Renaissancebevægelsen i Danmarks Litt., 313 ff. 



Den bevidste Tilegnelse af fransk-klassisk Aand og Smag 
knytter sig dog allevegne til Bekjendtskabet med Skolens 
Theor etiker Boileau, „Lovgiveren paa Parnas". Med ham 
fulgte hans klassiske Forbilleder, Horats og de romerske 
Satirikere, som vel tidligere vare kjendte, men nu rykkede 
frem i første Række. Allerede i 1676, kun 22 Aar gammel, 
fremhæver CANITZ paa Rejse i Frankrig i en Epistel fra 
Lyon til Vennen Zapfe det, som er Kjernen i Boileaus 
Æsthetik: Fornuft, Orden, Harmoni: 

Lass Vers und Lieder uns hier in die Wette schreiben, 
Hier, wo Vernunft und Reim gern bei einander steht! 

1695 begyndte BENJ. NEUK1RCH i Leipzig Udgivelsen af en 
stor poetisk Anlhologi, Hofmanswaldaus u. anderer Deutschen 
auserlesene Gedichle, som, fortsal i 7 Bind lige til 1727, blev 
et Prøvekort for Smagsovergangen i Tyskland ligesom i de 
nordiske Lande dens Efterligninger, JOACHIM WIELANDTS 
Samling af smukke og udvalde danske Vers og Miscellanea, 
1725—26, fortsat af JOH. HOPFNER 1728 og bearbejdet og 
forøget ved B. V. LUXDORPH 1742, samt i mindre Maalestok 
C. CARLSSONS Udvalda svenska rim och dikter, 1737—38. 
Som det fremgaar af den Æresplads, Hofmanswaldau indtager 
i Samlingen, stod Neukirch fra først af endnu paa den 2den 
schlesiske Skoles gamle Smagsstandpunkt ; men han henviser 
dog allerede i sin Fortale til franske Mønstre. I 2det Bind 
1697 optog han Canitz's Alexandrineroversættelse af Boileaus 
5te Satire, om den sande Adel (efter 1720 flere Gange over- 
sat paa Svensk, bl. a. af Triewald), samt sin egen Oversættelse 
af den 1ste Satire: den fattige Poets Afsked med Paris (lige- 
ledes bearbejdet af Triewald *), og den 2den, om Forholdet 
mellem Indhold og Form i Digtningen, „la raison et la rime tt . 
Senere oversalte Neukirch Boileaus Tilskrift til Ludvige XIV 
som Litteraturens Beskytter, og den 8de Satire, om Mehhe- 
skets indbildte Fortrin for Dyrene, hvoraf ogsaa Triewald 



i) Wrangel Carol. Tidehvarfvet 225. 

1712 gav en fri Oversættelse: 7*/// hoglårde Hr. Magister 
Blasius Fragwettj medens REENBERG allerede 1699 i Verdens 
Daarekiste havde bearbejdet den sammen med den 4de Satire, 
om menneskelige Daarskaber. Den sidste benytter Reenberg 
endnu stærkere i sin Tilegnelse af Oversættelsen af Æsops 
Fabler til Gehejmeraad Rosenkrantz 1707. Ogsaa Holberg i 
det første Skæmtedigt og Falster laane senere Motiver fra 
disse to Satirer. 

REENBERGS Latterlige Gæstebud 1701 er en Lokalisering 
af Boileaus 3die Satire, „Le festin ridicule", der atter har 
bearbejdet Horats lib. II. sat. 8 om Nasidienus's Gæstebud. 
Ligeledes træffe vi i Reenbergs Samtale mellem Timander 
og Philemon allerede 1696 stærk Tilslutning til Boileaus 10de 
Satire mod Kvinderne og Ægteskabet, en Efterligning af 
Juvenal, der ogsaa har sat sine Spor i Triewalds Bref till 
Iris saa vel som i Holbergs 4de Skæmtedigt og Falsters 
„Daarlige Giftermaal", uden at Reenberg danner Mellem- 
leddet 1 ). — Endelig slutter Perioden med mere eller mindre 
fuldstændige Oversættelser af Boileaus satiriske Digte, i Dan- 
mark CARSTEN WORMS af de 11 første Satirer 2 ) 1718—27, 
og noget tidligere i Sverig J. v. DUBENS af Art poétique, 
udgiven 1721, Satirerne og Brevene, udgivne 1722. 

Langt større Betydning end de moraliserende fik Boileaus 
egentlig litterære Satirer, den 2den (1664), hvor han besværger 
Moliére at lære ham at tvinge Versformen til at føje sig 
efter Tanken og Meningen, forbander den, der først stillede 
de strenge Fordringer i saa Henseende, og spottende misunder 
de Verssmørere, der kunne sætte sig ud over disse Fordringer, 
— samt den 7de (1667), en Efterligning af Horats's Samtale 
med Trebatius (lib. II. sat. 1.), hvor Digteren opfordrer sin 
Musa til at slaa sig paa fade Smigerdigte i Stedet for Satirer, 



-. — »-•- 
• * • • 



» 9 

i) : <3m det nærmere indbyrdes Forhold mellem alle disse Satirer se 
Hist. Tidsskr. 7 R. III., 260 ff. 

2 ) Med Tillæg af den 12te paany udgivne 1757 ved den senere National- 
økonom, daværende Student CHR. MARTFELDT. 

som kun vække Had, men som overfor Tidens platte Rimere 
dog falde Digteren saa naturligt i Pennen, at han aldrig kan 
opgive dem. Disse to Satirer i Forbindelse med det store 
Læredigt om Digtekunsten (1674) gaa ved denne Tid igjen 
paa de forskjelligste Maader i alle Landes Litteratur og 
danne Udgangspunktet for den spirende litterære Kritik. Fra 
Boileaus 7de henter CANITZ Dialogformen og Gangen i sin 
eneste rent litterære Satire, Von der Poesie 1 ). Boileaus Aand 
spores tydelig nok, men den directe Efterligning og de ord- 
rette Berøringer med Art poétique og 7de og 9de Satire, som 
Canitz's Biograf Lutz vil finde 2 ), ere i alt Fald mindre frem- 
trædende end hos senere Digtere. Hovedindholdet bliver 
Angreb paa Samtidens tiggende Lejlighedspoeter og forlorne 
Svulst. 

Lidt senere, o. 1696, begynder i Danmark REENBERG 
sit første Digt i den nye franske Aand, Forsamling paa Par- 
nas, som Efterligning af Boileaus 2den Satire med en An- 
raabelse til Bording om at lære ham Rimets svære Kunst, 
holder dernæst Dom over Tidens danske Poeter og slutter 
med Forsvar for den litterære Kritiks Berettigelse og 
Hævdelse af Forskjellen mellem Angreb paa Digteren og paa 
Mennesket, med Benyttelse af Boileaus 9de Satire, hvor denne 
paa Skrømt bebrejder sig selv sit kritiske Hang. — Reenbergs 
Ars poetica 1701 er i det væsentlige kun Bearbejdelse af 
Horats og Boileau, medens de mindre Læredigte om Poesiens 
Opmuntring 1702 og Poesiens Vanskeligheder 1703 atter støtte 
sig til Boileaus 1ste, 2den og 7de Satire, tildels som næsten 
ordret Omskrivning af Angrebet paa det poetiske Floskel- 
væsen, Forbandelsen over de Forbilleder, der have ført 
Digteren ind paa den satiriske Bane, og Fremhævelsen af de 
menneskelige Taabeligheder, der gjør ham det umuligt at 
forlade den 8 ). 



J ) De „Kriegeszeiten", der hentydes til, maa vel være den pfalziske 

Arvefølgekrig 1688—97, under hvilken Satiren da er affattet, 
a) Anf. Skr. 12 ff. 
8) Hist. Tidsskr. 7. R. III., 289 ff., 303 ff., 323 ff. 

Efter at NEUKIRCH altsaa 1697 havde oversat Boileaus 
lste og 2den Satire, efterlignede han 1713 eller 14 disse til- 
ligemed den 7de i Auf uiwerståndige Poeten (eller Wider 
unwissende RichterJ, en Opfordring til at opgive Poesien, 
som kun sulteføder sine Dyrkere, naar de ville følge For- 
nuftens og Oldtidens Mønstre, men ikke synge med de Fugle, 
de er iblandt, og fylde deres Vers med Plumpheder og Svulst, 
Slibrigheder eller løgnagtig Smiger. Allerede en halv Snes 
Aar tidligere havde han i Wider sich selbst med Tilslutning 
til Boileaus lste Satire skildret den forgjældede Poet, der 
maa leve af at skrive Lejligheds- og Æredigte og fortryder, 
at han ikke er bleven Jurist. Men det er her som hos Canitz 
kun en Anklang til Boileau, der spores, kun Motivet, der er 
laant, medens Udførelsen mere præges af Digterens egne 
bitre Erfaringer end af det lette Vid hos Boileau, der jo 
aldrig selv havde prøvet, hvad det vil sige at leve som 
Tiggerpoet. Overensstemmende med tyske Forhold er det 
snarere den økonomiske Elendighed end det Had, Satiren 
vækker, der skræmmer ham fra Beskæftigelse med Poesien, 
og om den naturlige Drift, der trods alt dog holder Dig- 
teren fast, høre vi kun lidet. 

Skjøndt der ikke findes nogen indbyrdes Paavirkning, 
minde disse Neukirchske Satirer stærkt om Reenbergs lidt 
tidligere: „Poesiens Opmuntring", hvor en Tigger- og Hofpoet 
ligeledes spiller Hovedrollen, og „Poesiens Vanskeligheder". 
Nær beslægtede, endog i Titlerne, ere TRIE WALDS Om dem, 
som falskeligen inbilla sig vara poeter, 1708, En poets klagan 
ofver skaldekonstens vedermodor, 1710 og Emot våra dumma 
poeter, 1720. I den første af disse Satirer forelægger Digteren 
sig selv det Spørgsmaal, om han skal stræbe at naa Pindus's 
Top eller nøjes med almindelige Rimerier, og gaar derfra 
over til Polemik mod Lejlighedsdigtningen med jævnlige 
Reminiscenser fra Boileau: Den bliver aldrig Digter, som 
ikke kjender de klassiske og moderne Mønstre og frem- 
for alt 

af naturlig drift ej fullt och råga matt 

Med lust och hogen har i fodslostunden fått. 1 ) 

Sluttelig bringer Triewald Carl XII en Hyldest, som endnu 
mere end Reenbergs til Frederik IV i Ars poetica og i Til- 
skriften til Rostgaard med Æsops Fabler 2 ) er blot Omskriv- 
ning af Boileaus „Discours au Roi tt : 

En Alexanders bild bor en Apelles måla, 

men de almindelige Rimsmørere bør holde sig derfra, og 
Digteren selv, som 

till skaldekonst mer hug end krafter kånner, 

tør heller ikke give efter for sin Drift, men vil, indtil hans 
Vinger voxe, 

i saker ofva sig, som mindre finnes dryga 3 ). 

Han vil nøjes med at forfølge Udyd, som Carl forfølger 
Fjenderne: 

Liksom man bien ser af blomster honung gnaga, 
Skal jag af verldens flård och tokhet skåmtan taka 4 ). 

uden Hensyn til, at det ikke nytter: 



i) Boileau Art poet.: 

S'il ne sent point du ciel Finfluence secréte, 
Si son astre en naissant ne Ta forme pocte 

og Reenbergs Omskrivning af dette Sted, Hist. Tidsskr. 7.R. 111.304 ff. 

a) Hist. Tidsskr. 7. R. III. 254, 320: 

Apellis eene konstig Haand Kan Alexander male. 
Boileau : 

Un portrait reserve pour le pinceau d'Apelle. 

3) Boileau: 

Sur de moindres sujets je m'exerce et m'amuse. 

4 ) Boileau: 

Comme on voit au printemps la diligente abeille 
Qui du butin des fleurs compose son miel, 
Des sottises du temps je compose mon fiel. 

Jag vet, at vers och rim omvånder icke många, 

og at han kun høster Utak derfor. 

„En Poets klagan ofver skaldekonstens vedermodor", hvis 
Motto henviser til Martial, minder i Titlen om Reenbergs 
„Poesiens Vanskeligheder", men i Indhold mere om Neukirchs 
vistnok dog senere skrevne „Auf unverståndige Poeten 44 , idet 
den nærmere slutter sig til Boileaus 7de end som Reenberg 
til den 2den Satire, og har et temmelig bittert og uforsonet 
Præg: Digtekunsten hædres og beskyttes ikke mere som paa 
Augusts Tid. I vore Dage, 

når man med lagerblad ock plår en skinka krona, 

staar den sande Digter paa Linie med Lejlighedsrimeren ; 
kun Pengene ere agtede, og 

hvem vil i hunger do, at sen i skrifter lefva? 

Derfor vil han opgive Poesien og gjøre sin Lykke ved at bukke 
for de store eller ægte en Kammerpige fra et fornemt Hus. 
I en humoristisk Visetone, der mere minder om Oehlen- 
schlågers „Til Apol" end om Boileau, behandler Triewald 
1715 samme Emne i Afsked till Ly ran: 

Jag ger dig rått> Apollo fan 

Med alla dina lagerblan 

Och alla nymfer på Parnassen. 

Hvad båtar dig att dyrka val, 

Når man dårvid mast hungra lijål? 

Din konst, den fyller aldrig cassan. 

Digteren skulde have lydt sin Fader, der raadede ham til, 
hellere at lægge sig efter at handle og snyde. Men nu er det 
for sent; nu maa han trøste sig ved, at den, som intet har, 
i alt Fald ikke behøver at være bange for Tyve. — Noget før 

slog WERWING i Afsked från Parnassen ind i ganske samme 
Stil og lod Creditor sige til Digteren: 

Min van, jag maste ha riksdaler, 
Och fråga intet efter rim, 



og: 



Den, som lefver blott af ara, 
Kan mycket lått af hunger do. 



III. 

Idet den litterære Satire i denne nye franske Form 
trængte ind ikke blot gjennem Oversættelser, men som Lo- 
calisering og Efterligning, maatte den nødvendigvis tage Sigte 
paa vedkommende Lands egen Digtning, og blev saaledes 
overalt Begyndelsen til en litterær Kritik. En saadan sav- 
nedes hidtil ganske ; de første litterære Tidsskrifter indskræn- 
kede sig til Opregning og Referat af udkomne Værker, uden 
Bedømmelse, og flere, som Bayles „Nouvelles de la république 
des lettres" fra 1684, udelod ganske Skjønlitteraturen og holdt 
sig til „almeninteressante" Emner, o: filosofiske og religiøse. 
Man kjendte ingen andre Udtalelser og Domme om digteriske 
Arbejder end Udgivernes rosende Forord og de Samlinger 
af Æredigte, som indtil Midten af det 18. Aarhundrede led- 
sagede næsten ethvert udkommende Værk. Dette beroede 
atter paa manglende Sans for Poesiens Betydning, idet den 
hidtil væsentlig var bleven opfattet som et Middel til at op- 
dyrke Sproget eller en Form for religiøs og moralsk Belæring; 
i den senere Renaissanceperiode med den franske Bagatel- 
digtning og den anden schlesiske Skole endog blot som en 
net selskabelig Færdighed, en Bisyssel i den Tid, man fik 

tilovers fra alvorligt Arbejde. Den digteriske Form var et 
rent tilfældigt Appendix, en Privatfornøjelse, som ikke kom 
andre ved. Nu begyndte man at faa et andet Syn paa Sagen. 
I Fortalen til „Hofmanswaldaus u. a. Deutschen Gedichte" 
1697 forsøger Neukirch først en virkelig kritisk Betragtning 
af Poesien, og WERNICKE, som navnlig i Fortaler og Noter 
til sine Epigrammer røber ret fremskreden kritisk Sans og 
Smag, siger i Forordet til sine Uberschriften 1701, at Fransk- 
mændenes litterære Storhed beror paa, „dass nicht sobald ein 
gutes Buch ans Licht komme, dass nicht demselben sogleich 
auf dem Fuss eine sogenannte critique nachfolgen sollte, 
darinnen man die von dem Verfasser begangene Fehler sitt- 
samlich und mit alier Hoflichkeit . . . anmerke." 1 ) 

Under Boileaus Indflydelse begyndte da Kritiken i satirisk 
Form at udfeje den herskende slette Smag og bane Vej for 
en ny. Boileau havde vendt sin Braad mod H6tel de Ram- 
bouillet og „les ruelles", „Alkovepoesien/ mod den buldrende 
Pathos som mod den sødladne Affectation og Hyrdestilen. I 
Nordeuropa blev det Schlesiernes Svulst og Lejlighedsrimernes 
Plathed, der maatte holde for. I Tyskland se vi Canitz og 
Neukirch kæmpe sig ud af denne Fortidens Vansmag og 
ligesom Wernicke rette efterhaanden dristigere Udfald mod 
den, endnu blandede med halvvejs Anerkjendelse af dens 
Koryfæer. I „Von der Poesie" klager Canitz over, at 

Es wird nach der Vernunft kein Einfall ausgedruckt, 
. . . der Helikon ein Blocksberg ist geworden, 
Auf welcher das Geheul des wilden Pans ertont. 



i) Dette synes at være første Gang, Ordet „Kritik" forekommer i Tysk. 
Siden gjentages ganske den samme Bemærkning om Savnet af Kritik 
i tysk Litteratur af Gottsched i „Vernunftige Tadlerinnen" 1726 
(se Milberg: Die deutschen moralischen Wochenschriften des 18. 
Jahrhunderts, 1880, 62), og lignende Udtalelser fremkomme i de 
nordiske Lande; saaledes siger i Sverig Palmfelt (død 1744): 

Critiquen står hår med sin knif och ogon skarpa, 
Forlåter intet fel, det vara stort elP smått. 

(Hanselli: Sv. vitterhetsarbeten XIX 367.) 

Digteren følger ikke Naturen: 

Sie ist ihm viel zu schlecht, er sucht sich neue Spur, 
og den „uberschwångliche" Stil spottes ganske morsomt: 

Der Aetna Feuerklufft musz seiner Liebe gleichen, 

Und alier Alpen Eis der Liebsten Kålte weichen 

Kein Wort kommt fur den Tag, das nicht auf Stelzen geht. 

Fållt das geringste vor in diesen Krieges-Zeiten, 

So, dunkt mich, hor' ich schon die Wetter-Glocke låuten, 

Ein Flammen-schwangrer Dampf beschwårzt das Luft-Revier. 

Der strahl-beschwånzte Blitz bricht uberall herfur. 

Der grause Donner brullt und spielt mit Schwefel-Keilen, 

Der Leser wird betrubt, beginnet fort zu eilen, 

Bis er ins trocken kommt . . . 



I en Bryllupsode *) fra Aar 1700 siger Neukirch sig løs fra 
det Hofmanswaldau-Lohensteinske Billedsprog, idet han lige- 
som Boileau i 2den Satire klager over de brydsomme For- 
dringer, som Horats har lært ham at stille til sin Digtning: 

Sonst kamen Wort und Reim, jetzt lauf ich ihnen nach; 

Sonst flog ich himmelan, jetzt thu' ich ganz gemach 

Komm, sprach ich oftmals, komm, Gold, Marmel und Porphir! 
Nein, denk' ich wiederum, flieht, fliehet weit von mir I 
Ihr seid mir viel zu theur in diesen schweren Jahren; 
Ich håbe jung verschwendt, ich will im Alter sparen. 

Ligesaa gjør Wernicke opmærksom paa, hvorledes selv de 
skjønneste og mest klingende Ord tabe deres Værd, naar de 
blive for almindelige og dynges sammen i Tide og Utide, 
ganske ligesom de ædle Stene og Metaller, hvorfra Hofmans- 
waldau og Lohenstein hentede deres Lignelser: 

Wie glucklich ist der Mann .... 

Der Marmor und Albast aus Brust' und Hånde haut 



*) An das Link-Regius'sche Brautpaar, Gedichte bei Gottsched, 1744, 199. 

3 

Und ein Escurial dem Ruhm zur Wohnung baut, 

Der Edelstein und Stem aus seiner Feder spritzt 

Und dessen Muse nichts als Muse und Amber schwitzt, 

Der in dem Aug' Agat, in Thrånen Perlen findt . . . 

Wie glucklich ist der Mann, der seine Noth vergisst, 

Nicht Durst noch Hunger fuhlt — weil er von Sinnen ist; 1 ) 

Ogsaa Triewald spotter „våra dumma poeter 41 , som ligne 
deres elskedes Mund og Øjne ved Diamanter og Rubiner: 

Marmor-brost, albaster-hånder, 
I en summa: allt han vånder 
I en kali och kulen sten. 

I Danmark, hvor denne Billedstil havde været mindre 
enevældig, er det egentlig først Holberg og hans Discipel Fr_ 
Horn, der vende sig mod de Poeter, som 

Solens Opgang kan paa mange Maader sige, 

og gjør Nar ad Digternes Misbrug af Morgen- og Aftenrøde 

Aurora aabnede de purpurfarved Døre. 
eller: 

Den gyldne Phøbus var et Bøsseskud fra Havet, 
Fru Thetis havde alt hans Aften-Grød tillavet . . 
At gjøre denne Sag meer tydelig og klar, 
Man Solen saae gaa ned, det Aften blevet var. 2 ) 

Samtidig og næsten ligelydende Triewald „Emot våra dumm- 
poeter" 1720: 

Phobus innan kort 

Nattens tåeke rofver bort, 

Sen i våte Thetis's skote 

Han har haft sitt låger blote . . . 



h Poet. Versuche 1704, 183. 

2) Peder Paars, se Paludan: Renaissancebe vægeisen i Danmarks Lit* 
289 fF. 

Bonden sager kort som jag: 
Det er morgon, det blir dag, 
Men Poeten maste gala, 
Ty som annat folk att tala 
Jåmt, naturligt, klart ock rent, 
Tyckes honom for gement. 

Mindre livfuldt og letflydende havde dog allerede Reenberg 
i „Ars poetica" rettet lignende Angreb paa dem, der 

For at vise stort Talent 
Og Stilen højt at bringe 
Forkaste det, som er gement, 
Sig høj're ville svinge. 

Men hos de jævnere Danske er det dog mindre Svulsten 
end Platheden, det gaar ud over, Lejligheds- og Tigger- 
poeterne med deres overdrevne Smiger, deres Hastværks- 
jaskeri eller Oppyntning af de trivielleste Emner med my- 
thologiske Lignelser og mekaniske Verskunster, Anagrammer, 
Akrosticha o. s. v., der vende op og ned paa Ordene og „pina 
dem som Turken slafvar", siger Triewald. Ligesom Canitz i 
„Von der Poesie" gjør Reenberg sig i „Forsamling paa Par- 
nas" og „Poesiens Opmuntring" lystig over de rimede An- 
søgninger og de Smørere, der uden Hensyn til Tanke eller 
Rhytme fylde et Ark i Timen, som siden 

Om Peber, Safran, Ingefær 
Og andre Varer svøbes. 

Men ogsaa Triewald opfører en lystig Polskdans med de 
dumme og indbildte Poeter, hvis Produkter kun due 

till strut for peppar eller smor, *) 
skjøndt det kan hænde, at 

i) Horals II. Bog 1. Epist.: 

Deferar in vicum vendentem thus et odores 
Et piper et quidquid chartis amicitur ineptis. 

Mangen dummer tok for boken pengar gaf, 
Af orsak, at en narr sin like haller af. l ) 

Saa gaar det løs paa Ligversene: 

Dor en hurtig corporal, 
Liknas han vid Hannibal, 8 ) 

paa Brudeversene med de tvetydige Gaader: 

De bora straffad bli, som slika saker te, 
Hvaråt en dygdsint mo i sål Iskap ei tors le, 

og paa Elskovsdigtenes sentimentale Overdrivelser og Trusler 
med Døden: 

Fast maga, mun och tand sin tjenst som vanligt gor, 
Han dock med hålsam kropp i alla visor dor. 8 ) 

Harmeligst af alt finder Triewald det dog, naar slige Fuskere 
driste sig til at besynge „vår store Carl", — for hvem han 
saa selv afbrænder den vanlige Røgelse. 

Satire over Lejlighedspoesien var ikke noget nyt; alle- 
rede i det 17de Aarhundrede havde Renaissancedigtere lige 
fra Opitz ned til Peder Syv holdt en sand Klapjagt paa den, 4 ) 
samtidig med at de selv ofrede til den. Men saa længe 
Satiren var ganske almindelig holdt, gjorde den ingen Virk- 
ning; enhver kunde tro sig selv undtagen. Først Boileau 
indsaa, at skulde den nytte, maatte den føres fra det abstracte 



') Reenberg i „Forsamling paa Parnas" om Lejlighedsrimeren Dorus : 

Blandt Gjække var dog altid den, 
Som Dig betalte gjerne, 
sml. Boileau: 

Un sot trouve toujours un plus sot qui radmire. 

2) Canitz: 

Geht wo ein Schul-Regent in einem Flecken ab, 
Mein Gott, wie rasen nicht die Tichter um sein Grab. 

3 ) Boileau, 9de Satire: 

Toujours bien mangeant mourir par metaphore. 

4 ) Paludan: Renaissancebe vægeisen 484 ff. 

over i det concrete, drage personlige Exempler frem paa de 
Fejl, den revsede. Nu blev der almindelig Opstandelse: 

Tous ces gens éperdus au seul nom de satire 
Font d'abord le proces å quiconque ose rire! 

Digterne, der hidtil kun vare vante til at se Behageligheder 
paa Tryk, opfattede Kritiken som personligt Nidskrift og 
Indgreb i Privatlivets Fred, for saa vidt Poesien kun be- 
tragtedes som en privat Fornejelse. Nægtes kan det nu ikke, 
at den litterære Satire ingenlunde altid efter Wernickes Ud- 
tryk optraadte „sittsamlich und mit aller Hoflichkeit", og det 
er lettere sagt end gjort, hvad Boileau indskærper i „Art 
poétique" : 

Je vous l'ai déjå dit: aimez qu'on vous censure, 



***u 



eller Triewald „Till kgl. secreteraren C 

Den blott, som jag, for ro skull plågar skrifva, 
Tål val att vanligt råttad blifva. 

Boileau selv skjelnede ikke altid mellem personlige og sag- 
lige Angreb, men satte ofte sine Uvenner i Gabestokken, og 
endnu mere gjælder dette visse af hans Efterlignere, navnlig 
Pope. 

I Nordeuropa, hvor Tanke og Udtryk endnu var gammel- 
dags plumpe, og hvor den spidsborgerlige Aand med dens 
Sky for Offentlighed var stærkere udpræget, forargede Satiren 
endnu mere, og herved opstod da den første quasi-æsthetiske 
Polemik, „Versekrigene", som ved Tidens Mangel paa For- 
staaelse og Grovhed i Tonen udartede til personligt Skænderi 
Allerede Fortidens abstracte Satirikere vare ængstelig optagne 
af at værge sig mod personlig Udtydning og forsikre alle som 
een, lige ned til Vilhelm Helt i „Lima mordendo decorar 1690, at 

min Latter og mit Riim er ingen meent især. 

Nu, da Kritiken virkelig var begyndt at blive personlig, blev 
det endnu vanskeligere at gjøre Læseren klar over Forskjel- 
len mellem Satire og Skandskrift, Angreb paa Privatlivet. 
Alle Boileaus Fortaler og især hans „Discours sur la satire" 
og den 9de Satire ere optagne heraf, men lige meget hjalp 
det; han maatte stadig høre: 

pourquoi faut-il qu'il nomme? 

Attaquer Chapelaih! ah, c'est un si bon homme! 

ja, han blev udsat for nærgaaende Beskyldninger for Bag- 
vaskelse, Plagiat o. s. v., som han besvarede i bidende Epi- 
grammer. 

Forsigtigere begyndte Satiren i Tyskland og Norden. 
Canitz, der udtrykkelig erklærer: 

Mir ist alle Schrift, die Stacheln fuhrt, zuwider, 

holder sig fjern fra personlige Hentydninger. Neukirch er 
skarpere, men ogsaa han nævner kun en enkelt Gang Navne, 
og mærkelig nok blev det Wernicke, som i sin Digtning 
ikke er directe paavirket af Boileau, og af hvis Epigrammer 
kun en forsvindende Del have litterært Sigte, der kom til at 
indlede den poetiske Polemik i Tyskland. Hans samtidige i 
Hamburg, de frugtbare Roman- og Operafabrikanter POSTEL 
og HUNOLD (Menantes), følte sig ramte af hans Spot over 
den 2den schlesiske Skoles Unatur. Postel angreb ham 1701 
i en Sonet som Haren, der gør Krumspring paa den døde 
Løve (Lohenstein). Derpaa svarede Wernicke i Epigrammer 
og i et komisk Heltedigt om „Stelpo tt s (Anagram af Postel) 
Kroning til Efterfølger af Hans Sachs, hvem man dengang 
opfattede som Kongen for alle professionelle Rimere 1 ). Saa 

!) I Forordet til sine „Uberschriften" s. A. udtaler dog Wernicke, at 
naar det kommer an paa Naturlighed, vil enhver fornuftig Dommer 
sætte Hans Sachs højere end Hofmanswaldau og Lohenstein. — I 
det sidst udkomne Hefte af Ztschr. f. vergleich. Litteraturgesch., 
N. F. XVII 208 ff., oplyser iøvrigt A. Eichler, at Wernickes „Hans 
Sachs" kun er Localisering og Bearbejdelse af en engelsk Satire 
af John Dryden 1682. 

forsøgte Hunold at slaa sig til Ridder paa Wernicke i „Der 
Poesie Klage", og denne hævnede sig ved at angive Hunold 
for uforsigtige politiske Udtalelser. Endnu 1704 rettede Hu- 
nold en plump Farce „Der thorichte Pritschmeister" mod 
„Wecknarr" (Wernicke), og dermed hendøde denne lidet 
tiltalende første æsthetiske Strid i Tyskland; men den gik 
igjen 40 Aar efter hos Schweizerne, af hvilke navnlig Bod- 
mer var vel kjendt med Wernickes Skrifter, som han udgav, 
og benyttede lignende anagrammatiserende og allegoriserende 
Former i Polemiken mod Gottsched og Schwabe, der svarede 
i samme Stil. Endog saa sent med hos de svenske Fosfori- 
ster, i „Mar kalis somnlésa natter" 1820, synes en Eftervirk- 
ning at spores. 

Samtidig vakte tilsvarende Forhold „Versekrig" i Dan- 
mark. Reenbergs „Forsamling paa Parnas", o. 1696, begyn- 
der og ender som før omtalt med Efterligning af Boileau, 
men Hovedstykket indeholder i den gammeldags allegoriske 
lndklædning som en Drøm den første kritiske Mønstring for 
Apollos Domstol af Tidens danske Poeter, deriblandt flere, 
som endnu var i Live 1 ). Dette var endnu mere hos os end 
i Frankrig paa Boileaus Tid noget ganske uhørt. 

C'est offenser les loix, c'est attaquer aux cieuxl 

(Discours au Roi). 

Som nævnt vier ogsaa Reenberg Slutningen af sit Digt til 
Forsvar for Kritiken og Forklaring af Forskj ellen mellem 
Kritik og personlige Overfald. End ikke det argumentum ad 
hominem hjalp, at den, der beklager sig over Satiren, røber 
sig selv: 

Den Hund, der træffes, piber. 8 ) 

i) Hist. Tidsskr. 7. R. III 291 ff. 

2 ) Lad Hunden, som blev ramt, kun ad mig gjøe og gabe, 
Lad Gækken speile sig og see, han er en Abe, 

siger allerede Vilh. Helt. Ligesaa forsikrer Wernicke i Forordet 
til „Uberschriften" 1701, at dersom nogen gjenkjender sig selv i 
hans Epigrammer, er det ikke som i et Maleri, men som i et Spejl, 
og Triewald gjentager: 

Kun modstræbende lod derfor Reenberg Digtet trykke, gan- 
ske som Boileau sin 1ste Satire, for at værge sig mod for- 
vanskede Afskrifter, der løb rundt. Men han undgik dog 
ikke sin Skæbne, idet en jydsk Præst i en utrykt Parodi paa 
Digtet bebrejder ham Skumleri baade over de døde, som 
man bør unde Fred i Graven, og over de levende, som aldrig 
have fornærmet ham 1 ). 

Angrebene foranledigede Reenberg til at affatte sin Ars 
poetica 1701 for derved at bevise sit kritiske Kald. Dette 
Læredigt om Poesiens Natur og Væsen vidner ganske vist 
ikke om nogen synderlig selvstændig Tilegnelse af Horats's 
og Boileaus Læresætninger og staar i saa Henseende langt 
under Popes „Essay on criticism" 1709, endog under Gott- 
scheds 20 Aar senere „Kritische Dichtkunst". Men det viser 
dog, at de store nye Ideer om Fornuft og Klarhed i Tanken, 
Smag og Naturlighed i Fremstillingen, vare gaaede ganske 
anderledes op for Reenberg end for hans samtidige her 
hjemme. 2 ). Hvor meget det i saa Henseende skortede, frem- 
gaar af den næste poetiske Polemik, som udbrød samme 
Aar og i alt Fald indirekte viser tilbage til „Forsamling paa 
Parnas". I et Digt til den litterært interesserede Gehejme- 
arkivar Fr. Rostgaard : Ret Tak, rar Skjæmt og ram Alvor om 
disse Tiders Riimgj er righed, eller Cacoéthes carminificum , 
gjennemheglede den sjællandske Landsbypræst JØRGEN 
SORTERUP paa lignende Vis som Reenberg, men langt skar- 
pere og hensynsløsere, de samtidige Poeter. Et Par af disse 
tog til Gjenmæle, og navnlig med den ene, FRANDS KYHN, 
vexlede Sorterup Stridsdigte, som dog hverken kom i Tryk- 
ken eller fortjente at komme der. 1709 var den stridbare 
Sorterup igjen paa Krigsstien med sin Poetiske Skansekurv, da 



Kast kåpp bland bundars hop, så gnåller den, blir slagen; 
Men den hvar strafFe-dikt med noje låsa kan, 
Som ej af samvets-agg in vårtes klagas an! 

i) Hist. Tidsskr. 7. R. III. 299. 
2) Hist. Tidsskr. 1. c. 302 ff. 

han mente at være angreben af Poeterne Nordrup og Rose. 1 ) 
Han lader da disse optræde som Actor og Defensor i en 
poetisk Rettergang for Skjalden Hjarnes Domstol, i Formen 
en ligefrem Efterligning af Reenbergs „Forsamling paa Par- 
nas 44 . Rose og en anden anonym Forfatter svarede med 
utrykte Smædevers. 

Sorterup forsøger at gaa videre ad de af Reenberg an- 
viste Veje, men er ganske ubekjendt med og upaavirket af 
dennes franske Forbilleder, tvertimod selv plettet af den 
gamle Satires Fejl, dens utrolig kjedsommelige Langtrukken- 
hed og smagløse Plathed, saa vel som af Schlesiernes snørk- 
lede Stil og tvungne Ordspil, der undertiden gjør ham gan- 
ske uforstaaelig, som det bl. a. ses af det først anførte Digts 
Titel. Hvad der noget bøder herpaa, er dels hans nationale 
Sans, der bl. a. ytrer sig i Anbefaling af den nordiske frem- 
for den klassiske Mythologi, dels en vis formel Lethed i Vers- 
bygning. Disse Fortrin traadte klart frem i hans senere For- 
søg paa at gjenoplive Folkevisetonen i „Nye Heltesange 44 
1716. I saa Henseende indtager han i dansk Litteratur samme 
Stilling som i Sverig den trods sit gammelsvenske Præg dog 
fra visse Sider fransk paavirkede Holmstrom, hvis man tør 
tillægge denne den bekjendte „Gota Kåmpevisa 44 om Sejren 
ved Narva. 2 ) 

Endnu mere gammeldags vævende og raa ere Sorterups 
Modstandere, der trak Striden ned i det simpleste personlige 
Kævl ved deres totale Mangel paa Sans for litterær Kritik, 
hvori de kun saa Misundelse, Ondskab og „Klaffer 44 . Præ- 
sten Lolcks opbyggelige Digt „Saligheds Vandrebog", der 
havde givet Anledning til Sorterups Angreb, maa efter deres 
Mening være fredhelligt, dels fordi Forfatteren er død og 
ude af Stand til at svare for sig, dels fordi han var en vel 



x ) Rahbek og Nyerup, Bidrag til den danske Digtekunsts Hist. IV, 66, 

77. 106. 
2 ) Schuck och Warburg, Illustrerad svensk litteraturhistoria I 367. 

anset gejstlig, der havde godt Lov af sine Embedsbrødre. 
Sorterup derimod er 

ond Poet og værre Præst, 
og enhver kan se 

hvor Sorterup i Lydersløv 
Af Avinds Lue brænder. 

Men Sorterup selv, der dog fra Begyndelsen røber nogen 
Følelse for Kritikens Betydning og f. Ex. ved sine formelle 
Rettelser og Omdigtninger af Lolcks Vers søger at holde lit- 
terære Synspunkter fast midt i det piivate Skænderi, synker 
ned i den samme Tone. Han synes egentlig ikke at have 
havt bedre Ry paa sig for Charakterens og Midlernes Ren- 
hed end f. Ex. Pope i England. I det hele maa man give en 
samtidig Poet Ret, naar han klager over disse pseudolitte- 
rære Spektakler mellem Præstemænd: 

O, hvad lader det dog ilde, 
At Guds Tjenere vil spilde 
Pen og Blæk, Papir og Tid 
Paa hinanden at skamfere, 
Gjennemhegle og blamere. 
Saadant er kun syndig Id. 1 ) 

I Sverig opstod ingen saadan Versekrig i Anledning af 
Triewalds kritiske Angreb, som trods deres Skarphed afholdt 
sig fra Personligheder og kun enkeltvis nævne Lejligheds- 
rimere (Warnmarck og v. Brobergen). Først i den Dalinske 
Periode, som vi ikke her skulle beskæftige os med, træffes 
Digte, som fremkaldte Parodi og Polemik. Det første var 
L. J. Adlerstedts gammeltestamentlig snørklede Æreminde 
over den nævnte Boileau-Oversætter, Rigsraad J. v. Duben 
1739. Siden blev flere saadanne Gravskrifter og Lejligheds- 
digte Gjenstand for „critique", men denne var gjennem- 



i) Additamenta i 4to. 167, p. 625 paa Univ. Bibi. 

gaaende lidet betydelig. Polemiken gjaldt oftere Indholdet 
end den poetiske Form og viser egentlig ingen Paavirkning 
af franske Smagsgrundsætninger l ). Større Opsigt vakte først 
OLOF CELSIUS's Digterrevue i Tidsskriftet „Svenska nitet" 
1738, som minder baade om Reenbergs „Forsamling paa 
Parnas" og om J. E. Schlegels Prosakritik over de danske 
Digtere i „Der Fremde" 1749. 



IV. 

Forholdet er altsaa det, at skjøndt Tilegnelsen af den 
nye franske Smag naturligt nok maaske spores først i Tysk- 
land, er det ikke som i Efterrenaissanceperioden gjennem 
tysk Litteratur, men directe, at den breder sig til Norden. 
I Danmark ytrer den sig næsten lige saa tidlig som i Tysk- 
land, og uafhængig af tyske Forbilleder. Noget senere naar 
den til Sverig, uagtet en ældre fransk Indflydelse her havde 
været kjendelig før end hos os; men heller ikke Triewald 
er synderlig paavirket af tyske eller danske Mellemled, 
skjøndt han er den eneste nordiske Digter af denne Gruppe, 
der har faaet tidlige Impulser i Tyskland. Som Guvernements- 
secretær i Bremen deltog han 1715 i Stiftelsen af „Teutsch- 
ubende Gesellschaft" sammen med Hamburger Digterne Brockes 
og Richey, Konig og Filologen J. A. Fabricius. Selskabet be- 
stod kun et Par Aar og fik ikke stor Betydning, men hører 
ogsaa til Tidens Overgangsfænomener, der i Theorien hæv- 
dede Boileaus Fordring om Naturlighed og Klarhed, men i 
den digteriske Praxis ikke kunde holde den gamle Svulst og 
Kunstlethed ude. Tyske Digte af Triewald ere optagne i 



*) Wrangel: Versekrig under frihetstiden, i Samlaren XV., 1894, 

Selskabets Samlinger, Weichmanns „Poesie der Niedersachsen", 
1721 ff., og hans Smag er ikke helt upaavirket af disse tidlige 
Indtryk. Ogsaa Reenberg kjender de tyske Foregangsmænd, 
men Boileau er dog begges umiddelbare Mønster, og naar 
det i alle Landene er næsten de samme Satirer, der tildrage 
sig Opmærksomheden, er Grunden ikke indbyrdes Efterlig- 
ning. Den maa søges i, at Luften hele Europa over var fyldt 
af Tankefrø fra „le grand siécle", som lige godt slog Rod paa 
længere og kortere Afstande, fordi de overalt mødte en 
aandelig Disposition i Tiden, der havde beredt Jorden for 
dem. Alle de nævnte Digtere røbe beslægtede Charaktertræk, 
især i det overvejende Forstandspræg. Den uægte Sentimen- 
talitet i Tanken og den kunstlede Højhed i Udtrykket, som 
havde betegnet Efterrenaissancen, slaar om i sin Modsætning, 
og Rationalismens Fornuftdyrkelse indvarsles i Poesien, naar 
Boileau i „Art poétique" idelig indskærper: 

Que toujours le bon-sens s'accorde avec la rime, . . . 
Tout doit tendre au bon-sens ... 
Aimez done la raison! Que toujours vos écrits 
Empruntent d'elle seule leur lustre et leur prix, 

og Canitz og Triewald gjentage efter ham: 

Vernunft und Reim gern bei einander steht, 

og: 

Forstånd bor kårnan vara. 

Men det kan jo ikke nægtes, at denne stærke Fremhævelse 
af Forstanden som det egentlig inspirerende Princip i Digt- 
ningen, af Orden og Klarhed som dens Hovedbetingelser 
vidner om en noget prosaisk og snæver Opfattelse, som i 
Nordeuropa savnede det Supplement, den boileauske Satire 
og Moral i Frankrig selv fandt i Tragedien. 

Dermed staar det ogsaa i Forbindelse, at man vel i ydre 
Forstand hævdede Digtningens Værdighed mod Lejligheds- 
og Tiggerrimeriet saa vel som ved Kravet om en omhyggelig 



og sleben Form, men endnu ikke havde noget Syn for dens 
Selvgyldighed eller dens Berettigelse som Livskald. I den 
Henseende naaede nordeuropæiske Digtere ikke op paa Siden 
af de franske. Fornemme og alvorlige Mænd kunde nu vistnok 
give sig af med endog lettere Poesi uden at gjøre nogen Und- 
skyldning derfor; 1 ) det hørte endogsaa med til en liberal 
Opdragelse. En dannet ung Mand maa „etliche Neben-Stun- 
den mit Verseschreiben verbringen", siger Chr. Weise i 
„Nothwendige Gedancken der grunenden Jugend". Men en- 
ten maatte dog Formaalet være moralsk belærende, eller 
ogsaa betonede man ligesom i den 2den schlesiske Skoles 
Tid, at det hele var en Bagatel, en lejlighedsvis Morskab, 
som man selv lagde ringe Vægt paa, tildels vel udtrykkelig 
for at sikre sig mod Forvexling med de lidet ansete Lejlig- 
hedspoeter af Profession. Saaledes offentliggjordes Canitz's 
Arbejder 1700 som „Nebenstunden unterschiedlicher Gedichte", 
og Titler som „Poetisk Tidsfordriv 14 , „Forlorade stunder 14 
(Werwing) o. s. v. var almindelige endnu langt ned i Tiden. 
I Fortalen til „Hofmanswaldaus . . . Gedichte" 1695 skjelner 
Neukirch mellem den højere Poesi, der kræver altfor store 
Ofre af sine Dyrkere til at man kan tilraade nogen at vie 
sig til den, — og den blot „galante" Lejlighedsdigtning, som 
ogsaa har sin Berettigelse. Og Triewald finder det ganske 
naturligt, at man 

blott, som jag, for ro skull plågar skrifva. 

Den smaatskaarne Opfattelse af Poesien bunder atter i 
hele Tidens Livssyn, i den prosaisk fornuftige Middelvejs- 
moral, der uden Sans for Livets idealere Opgaver holdt sig 
fjern fra det store og ophøjede og satte Lykken i en rolig, 



*) Paludan: Renaissancebe vægeisen 476, 493. Dog udtaler endnu Bi- 
skop Laurids Thura ved Udgivelsen af sine „Poetiske Sager* 1721, 
at man „efter de Embeder, han har beklædt, fra hans Studere- 
kammer kunde vente noget, der havde kraftigere Smag og Lugt af 
Læsning og Studering, større Lærdom, Nytte og Opbyggelse ved sig." 

ubemærket Tilværelse uden højere Aspirationer, som kun 
medførte Fare og Utilfredsstillelse. Denne spidsborgerlige 
Tænkemaade var en Arv fra det 17de Aarhundrede og havde 
sin Rod i de historiske Begivenheder. Under Trediveaars- 
krigen havde store offentlige Interessers Sammenstød vendt 
op og ned paa hele Europa, bragt Ødelæggelse og Elendighed 
over Landene og forstyrret Millioners Tilværelse og Lykke. 
Intet Under, at Menneskene saa bagefter hyggede sig i det 
daglige Stillelivs Tryghed og krøb ind under Autoritetens, 
den politiske Absolutismes og den kirkelige Orthodoxis skær- 
mende Læ. Men da Konger og Præster først fik Magten, 
vaagede de ogsaa skinsygt over den, og havde man før faaet 
nok af Krigens Møje, fik man nu at føle, at Hoffernes Gulve 
vare glatte og Trapperne stejle, og at den, der havde sin Ro 
og Sikkerhed kjær, gjorde klogest i at holde sig inden Hjem- 
mets fire Vægge og lade de store om Verdensinteresserne. 
I det 17de Aarhundrede fandt Filistrøsiteten poetisk Udtryk 
i Hyrdedigtningens Glæde ved den stille Fred i Naturens 
Skjød; i det 18de søgte den mere sine Ordførere i Horats 
med hans „medium tenuere beati", og i hans Discipel Boileau, 
som i Modsætning til Lafontaine er incarneret Pariser og 
har ringe Natursans. Han kan nok i sin 1ste Satire (efter 
Juvenals 10de) klage over, at kun Lasten og Hykleriet, men 
ikke den sande Fortjeneste formaar at bane sig Vej i den 
store By, eller mere spøgende udmale Paris's Støj og Ufred 
(6te Satire), men kun eet Sted, i Epistel VI., priser han 
Landlivets Ro i Modsætning til den Sværm af Creditorer, 
Betlere og kritiske Sladderhanke, der forulemper Digteren i 
Byen. 

I den tyske og nordiske Lyrik fra denne Overgangs- 
periode blander den gamle idylliske Tone sig dog endnu 
med det nye franske Forstandspræg. Boileau mødes med 
Opitz og Mad. Deshouliéres, hvis populære Idyl „Les moutons 44 
ligesom Boileaus 8de Satire, men i en anden Stil, priser Dyrenes 
vegetative Liv fremfor Menneskelivets Uro, og er oversat baade 
af Vilhelm Helt og senere af Triewald, Gjennem en stor Del 

af Tidens lyriske Digtning lyder især Klangen fra Horats's 
2den Epode 1 ): 

Beatus ille, qui procul negotiis . . . 
Paterna rura bobus exercet suis, 

og Opitz's Bearbejdelse: 

Wohl dem, der weit von hohen Dingen 
Den Fuss stellt auf der Einfalt Bahn, 

eller fra hans Læredigte „Zlatna oder von Ruhe des Gemuths" 
og „Lob des Feldlebens", hvoraf det første i en Episode, det 
.sindet helt igjennem omskriver den 2den Epode. Hofmanden 
og Diplomaten Canitz dvæler med Forkjærlighed ved Magtens 
og det offentlige Livs Tomhed og Skuffelser, og i sit Otium 
~Srak han sig gjerne tilbage til Privatlivets Fred paa sit Land- 
gods Blumenberg. Hans Digt Zufriedenheit im niedrigen 
^Stande : 

Ich trachte sicht nach solchen Dingen, 
Die hoch und zu gefåhrlich sind, 2 ) 

kun Omskrivning af Opitz's „Wohl dem . . . tt , og holder 
ig baade i Rhytme og Tanke saa nær til Forbilledet, at 4 
inier af dette: 

Wer will, mag in den Luften fliegen o. s. v. 

endog ordret ere gaaede over i Canitz's Digt. En ganske 
lignende lille Sang: 

Lyksalig den, der i sin Hytte. 
Ukjendt af Verden lever hen, 

har Reenberg oversat, vist ogsaa fra Tysk. Under Titlen: 
Hoflykkens Ubestandighed oversætter Canitz et lille Stykke af 



i) Samlaren XVIII, 1897, 97. 

2 ) Gedichte, herausgeb. v. Kdnig, 1765, 81. 

Juvenals 10de Satire om Sejan, og i sin egen 4de Satire Hof-, 
Stadt- und Landleben optager han Begyndelsen af „Beatus 
ille" og Mindelser fra Boileaus Epistel VI. Samme Tanker 
gaa gjennem den 5te og 6te Satire, Grossmuth im Gluck und 
Ungliick og Vorzug der Landlebens 1692, en spøgende Op- 
fordring til en Ven om at besøge ham paa Landet, som i 
Tonen minder om Reenbergs lidt senere Indbydelser til Bi- 
skop Gerner 1 ). Endelig klager Satiren Von der Freyheit 
over, at Menneskene, der kunde leve frit og lykkeligt, lade 
sig lokke af Gjerrighed og Æresyge. Man søger Krigerry og 
vender hjem som Krøbling, eller søger Magt og Højhed, men 
finder kun Intriger og Lede. Tankegangen er beslægtet med 
Juvenals 3die Satire, som ogsaa Reenberg har bearbejdet frit 
i et Digt Til Etatsraad Lerche 1707 a ), medens Triewald lige- 
frem har oversat Canitz's Satire i Om ungdoms frihet. Trie- 
walds Lyckans och hoflefvernets fåfånga med den antithetisk 
fremsatte og indtil Trivialitet overdrevne Modsætning mellem 
Hoffets forgyldte Elendighed og Hyrdestandens stille Lykke 
minder ogsaa om Canitz baade i Titel og Indhold, men 
Digtet er en noget forkortet Oversættelse af Lohensteins 
„Eitelkeit des Glucks und des Hofes". 3 ) Sin Satire betegner 
Triewald selv som Efterligning af Juvenals 3die og Boileaus 
lste, men Slutningen: 

Sall den, som langt från sta'n en liten boning årfvat, 

forlader ganske Boileaus Spor og slaar ind i Idyltonen fra 
„Beatus ille", endog i ordret Efterklang baade af Horats: 4 ) 

Snart med forsigtig knif plår han sin trågård skota, 

og af Opitz's „Wohl dem" og „Lob des Feldlebens", der 
stiller Havets og Krigens Farer imod Landlivets Tryghed: 



*) Reenbergs Poetiske Skr. I. 9. 

2) Poet. Skr. I. 300. 

a) Blumen 1689. 

4 ) Inutilesque falce ramos amputans. 

Ej honom klåckors ljud, ej eld, ej trumman skråcker, 
Ej angst f6r skepp och gods, ej stormen honom våcker. 

I Triewalds fra Fransk overførte Digt Ofver åran endelig 
culminerer den filistrøse Lyst til at trække Nathuen ned 
over Ørerne i Udtryk, der næsten minde om en Falstaffs 
Kynisme: „Kan Æren sætte et Ben paa? Nej! Eller en 
Arm ? Nej ! Æren forstaar sig ikke paa Chirurgi" : 

Då heter det ododlig bli 

Och evig heder svåfva i, 

En Ion, som den behagar visst, 

Som har sit lif ell' lemmer mist. 

Paa et enkelt Punkt røber den borgerlige Aands spirende 
Selvbevidsthed sig dog ved denne Tid, nemlig i Satire mod 
Adelen. Kongemagten faldt det endnu ingen ind at røre ved, 
men Fødselspri vilegierne begyndte man at tage Anstød af, — 
i alt Fald ganske abstract; thi hverken naar man priste den 
ringe Stands Fortrin, eller naar man skrev mod Adel og 
Rangshovmod fandt man nogen Modsigelse i at dedicere 
Digtet i de submisseste Udtryk til en høj Patron. Triewald 
oversatte 1721 Boileaus 5te Satire om Adelen med sædvanlig 
Lethed og Frihed, f. Ex. i Gjengivelsen af Linierne : 

Je veux que la valeur de ses ayeux antiques 
Ait fourni de matiére aux plus vieux chroniques: 

Jag vånd' han kund' sin slåkt ur heden-oset taga, 
Från Odens morka stam ell' ur Hervora-saga. 

Momenter fra Boileau (om Muligheden for uægte Afstamning i 
fornemme Slægter) ere ogsaa gaaede over i Adelns forstå hår- 
komst 1726, hvor Triewald dog nærmest tager den nye For- 
tjenstadel, hvortil han selv hørte, i Forsvar mod Fødsels- 
adelens Ringeagt. Digtet danner altsaa for saa vidt en Pa- 
rallel til Karl Gyllenborgs 11 Aar senere Komedie „Svenska 
språtthoken", men derimod et Modstykke til Mogens Skeels 

5 

20—30 Aar tidligere „ Herrestands-Komedie u hos os saa vel 
som til Gustaf Fr. Gyllenborgs Lystspil „Nya herrskapet" 
1773, der begge spotte de nyadledes Forfængelighed og Hov- 
mod. 30—40 Aar efter at Onkelen havde angrebet den gamle 
Adel, føler den yngre Gyllenborg sig altsaa som hørende til 
denne og tager det modsatte Parti. Tempora mutantur . . ! 

Triewalds Digt er forresten ingen Original. I sin Dedi- 
cation „till kgl. secreteraren C** tt (Celsing) siger han, at de 
enevældig regerede Danske maaske nok med Misundelse se 
hen til Friheden i Sverig, og at 

en dansk med skicklig nåfva 

Mig den upprånning gaf, hvarpå jag dristat våfva. 

Digtet er nemlig kun Oversættelse af et dansk Vers, som 
man har tillagt Rostgaard , men som ifølge dennes eget 
Vidnesbyrd er trykt i Greifswald 1711 ved Gehejmeraad 
Ditlev Vibe og skyldes den til Vibes Familie nær knyttede 
Satiriker Vilh. Helt, der ligesom Triewald hørte til det nye 
Embedsaristokrati x ). Helt har imidlertid atter laant i alt 
Fald Hovedmotivet fra en iransk Madrigal af Marquis de 
Coulanges : 

D'Adam nous sommes tous enfans, 

La preuve en est connue, 

Et que tous nos premiers parens 

Ont mene la charrue. 

Mais, las de cultiver enfin 

La terre labourée, 

L'un a dételé le matin, 

L'autre l'aprés-disnée 2 ). 

Selve Theinaet er iøvrigt endnu meget ældre 3 ). — Helts Angreb 
gav ogsaa Anledning til en Versestrid, idet et Medlem af den 



i) Trykt i Minerva, Juli 1791, Nyerup og Rahbek Dsk. Digtekunst IV. 
236. Bruun: Rostgaards Levned I. 194, Norsk hist. Tidsskr. II. 319. 

2) Bouhours Pensées ingénieuses, 1692, 87. 

8) Wrangel: Carol. tidehvarfvets komiska diktning 218. 

gamle Adel, vistnok den senere Gehejmeraad Iver Rosen- 
krands, gav et grovt Svar, hvorpaa Helt selv riposterede i et 
satirisk Forsvar for den gamle Adel 1 ). 



V. 

Et andet betydningsfuldt Fællestræk, der skiller hele 
denne Gruppe Digtere fra deres Forgængere i det 17de Aar- 
hundrede, er det overvejende verdslige Præg i deres Digt- 
ning. Med Trediveaarskrigen var de store Religionsstridig- 
heder, som Reformationen havde affødt, væsentlig forbi; det 
gjaldt nu om at gjenoprette Ro og Orden i det af Krigstum- 
melen gjennemrystede Europa. Idet alt sattes ind paa dette 
Formaal, traadte de politiske og sociale Interesser i For- 
grunden i Stedet for de religiøse, Statens Autoritet i Ste- 
det for Kirkens. Det er allerede bemærket, hvorledes ogsaa 
i denne Henseende Stødet udgik fra Richelieus og Ludvig 
XIV's Frankrig, hvorledes Enevælden flyttede Culturmidt- 
punktet fra Kirken til Hofferne, saa at den gamle præstelige 
Universitetsdannelse mere og mere gjaldt for pedantisk, og 
næsten alle den nye Tids poetiske Ordførere var verdslig 
dannede, mest Hof- og Embedsmænd. Ganske vist ofre de 
alle mer eller mindre til Fortidens Smag i religiøs Digtning; 
baade Canitz, Neukirch og Reenberg have f. Ex. oversat 
Psalmer af David. Men her ere de ikke særlig inspirerede, 
og man har ikke længere Indtryk af, at Religionen danner 
Midtpunktet i Livsanskuelse og Digtning. Moralen er traadt 
i dens Sted, og bygger denne sig end af og til endnu op paa 
religiøst Grundlag som i Reenbergs Markedsgave til min Dat- 



i) Trykte i Minerva, Sept. 1791, og Suhms Nye Saml. II. 1—2, p. 79. 

ter og naturligvis hyppig i Ligvers, saa gaar den dog snart 
og med Forkjærlighed over til et rent praktisk, verdsligt 
Livssyn i fransk Aand 1 ). 

Betegnende for dette er ogsaa den lettere, spøgende 
Form, som udmærker den nye Digtning fremfor Fortidens 
ofte kluntet højtidelige Præstepoesi. I saa Henseende er der 
dog en Forskjel mellem de svenske og til Dels de tyske 
Digtere paa den ene Side og de danske paa den anden. Ca- 
nitz og Wernicke ikke mindre end Werwing og Triewald 
ere Diplomater og Hofmænd, og Neukirch aspirerer i alt 
Fald til at blive Hofpoet. Hos dem finde vi derfor Indfly- 
delse ikke blot af Boileaus borgerlig litterære og moralise- 
rende Digtning, men ogsaa af den friere franske Hoftone, 
som nu var bleven moderne: det let turnerede Epigram, 
den spøgefuldt fortrolige poetiske Brevform („Scherz-Schrei- 
ben u ) og især den erotisk galante Poesi, bl. a. i Texter til 
„ Wirthschaften 4 * , Maskerader o. lign. Hofforlystelser. Faa 
af disse Digte ere ligefrem overførte fra Fransk; det er mest 
ubehændig tysk Efterligning af Versailleshoffets „poésies fu- 
gitives", og naar de antage et frivolt Præg, minder det 
mere om den 2den schlesiske Skoles Slibrighed end om 
fransk esprit. Især Neukirch staar efter hele sin Udvik- 
ling paa Overgangen fra den gamle Tid; det er den tung- 
fodede Pedant, der prøver at slaa ind i Hoffets Dansetrin. 
Hans første Satirer over Gjerrighed, Æresyge o. s. v. ere 
ganske i den gammeldags abstracte Stil; „geistliche Oden" 
indtage en stor Plads i hans Production ved Siden af Hyrde- 
poesi, conventionelt slæbende Lejligheds- og Sørgekvad eller 
svulstig Panegyrik over fyrstelige Personer i „heroische Ge- 
dichte". 

Langt mere Naturslægtskab med den franske Aand røbe 
Svenskerne. Hos Triewald og Werwing træder den gude- 
lige og Lejlighedspoesien stærkt tilbage; de gjør baade i 
Versform og Tanke et friere og modernere Indtryk og have 



i) Hist. Tidsskr. 7. R. III 257. 

i det hele en videre Horisont. Deres Kj end skab til romansk 
Digtning indskrænker sig ikke til Boileau, men naar lige op 
til den „précieuse" Poesi og ned til deres egne samtidige, 
ligesom de heller ikke ere ubekjendte med italienske og engel- 
ske Digtere. Med ikke ringe Kvikhed oversætte og efterligne 
de galante, ofte ret frivole Vers i Madrigal-, Sonet- og Chan- 
sonform af Voiture, Mad. Deshouliéres, Chevreau, Bréboeuf, 
Desbarreaux, og især Triewald indfører Fabeldigtning efter De 
la Motte og den temmelig dristige „conte" efter Lafontaine *). 
Derhos kjender han, som jo tilbragte største Delen af sit Liv i 
diplomatisk Tjeneste i Holsten og Nordtyskland, nøje til den 
tyske Poesi. Lohenstein og Canitz have, som før paavist, 
lejlighedsvis tjent ham til Forbilleder, og med Digtere af den 
nye engelske Retning som Richey og Brockes stod han i per- 
sonlig Forbindelse. 

Gammeldags og landsbyagtigt, ikke hofmæssig prægede 
er derimod unægtelig de danske Digtere fra denne Over- 
gangsperiode. Sorterup er som sagt en blot og bar Præste- 
poet, der tilfældig kom ind paa litterær Polemik uden at 
kjende dennes franske Mønstre ; hvor de ere lette og smidige, 
er han, for at bruge en samtidig Digters Udtryk, 

i Vendingen 
Som Ko paa Vindeltrappe. 

Men selv Reenberg, der dog var berejst og kunde flere nyere 
Sprog, er begrænset i sin Synskreds. Det eneste Spor af 
hans Bekjendtskab til Canitz er Oversættelsen af et lidet be- 
tydende gudeligt Digt „Gnaden-Wahl a 1732, og naar han en 
sjælden Gang overfører anden fransk Digtning end Boileaus, 
vælger han Drikkeviser, tør Moral (Morales du Duc de Bour- 



i) „Ålpastejan", som lige ned til Illustr. sv. litteraturhist. I. 1896, S. 
371 synes at have gjældt for en original conte af Triewald, er kun 
Oversættelse af Lafontaines „Paté d'anguilles" (Gontes, Paris 1829, 
IV No. 12), oven i Kjøbet langt mere ordret end Triewalds to an- 
dre Oversættelser efter samme Forfatter. Sv. personhist. tidsskr. 
VII. 11, 1905. 

gogné) eller et Lystspil som Boursaults „Esope å la cour u , 
der, skjøndt skrevet af en af Moliéres og Boileaus samtidige, 
ikke har noget med den nye dramatiske Smag at gjøre og 
oven i Kjøbet var forhutlet i Vanbrughs engelske Bearbej- 
delse x ). Af elegant og galant Hoftone har den brave jydske 
Proprietær ikke mere end Landsbypræsten Sorterup; Ero- 
tiken ligger ham ganske fjern, og hans Complimenter til 
Jomfruerne Fleischer og Bartholin have mere af Jydens brede 
Gemytlighed end af det picante Skælmeri i Triewalds Vers 
til Belinde, Chloris og Phillis. 

Til Gjengjæld er der over disse danske Poeter et mere 
nationalt Præg, og den digteriske Reform, de tilstræbte, tager 
ikke blot sit Udgangspunkt i fransk Smag, men rinder ogsaa 
af hjemlige Kilder. Hen imod Slutningen af det 17de Aarhun- 
drede var Digtningen under Orthodoxiens og Enevældens Tryk 
forknyttet til en triviel og klynkende Gudelighed eller til 
krybende Loyalitet. Dertil kom saa den fremmedartede 
Form, som Renaissanceindflydelsen havde indført, den stive, 
højtidelige Alexandrinerpoesi, pyntet med kunstige allegoriske 
og mythologiske Blomster, der blev saa upersonlig, conven- 
tionel og livløs. Den 2den schlesiske Skoles Bestræbelser for 
at lægge lidt mere Følelse og Liv ind ytrede sig nærmest i 
Overlæsselse med sanselige Billeder og i en sødladen romansk 
Hyrdesmag, som førte lige over i Barokstilen. 

Uden helt at kunne frigjøre sig for denne søgte Sorterup 
i sine Heltesange tilbage til Folkevisens Tone og indvarslede 
derved en hel Gjenfødelse af Lyriken. Reenberg har ikke 
noget saadant patriotisk Sving over sig og besynger ikke 
større nationale Emner, end ikke Kongens Bedrifter, som 
ellers er en Yndlingsgjenstand for poetisk Behandling. Heller 
ikke søger han saa langt tilbage i Fortiden som til Folke- 
visen; det er under beskednere Former, at han en Snes Aar 
før Sorterup begynder sin Reform af Lejlighedsdigtningen, 
som imidlertid faar nok saa stor praktisk Betydning. Til 

i) Hist. Tidsskr. 7. R. 111 274 ir. 

Mønster tager han Anders Bording, der ligesom Svenskerne 
Runius og Holmstrom havde dobbelte Strenge paa sin Lyra. 
I den pompøse Renaissancetone sang Bording til høje Pa- 
troner, til fyrstelige og kongelige Personer. Men hvor han 
ikke behøver at veje sine Ord, spøger han frisk og naturligt 
med Venner og jævnlige i let flydende, tvangfrie Vers. 

Siden Bordings Tid var denne ægte danske Jævnhed i 
Aand og Tone næsten gaaet i Glemme, indtil Reenberg gj en- 
optog den strax ved Begyndelsen af sin Digterbane, længe 
inden han tænkte paa Indførelsen af den nye franske Smag. 
Hans tidligste Digtning vejer lidet til ved sit Indhold; heller 
ikke senere viser han jo synderlig Originalitet i sin Tilegnelse 
af franske Mønstre. Det er gemytlige Rimbreve, Indbydelser, 
Beskrivelser af landlige Gilder og det daglige Livs Smaa- 
begivenheder ; han holder sig til Jorden og forsøger ingen 
„Ørneflugt". Men hvad der udmærker disse Digte, er deres 
velgjørende Friskhed og Realisme, deres lune, hyggelige 
Humør og Naturlighed. Reenberg stiller sig aldrig i Positur, 
men tør overalt give sig hen og være sig selv, saa at man 
faar et levende Indtryk af Digteren og hans Livsvilkaar, — 
netop det personlige Præg, som savnedes i Fortidens Poesi. 
Og til Indholdet svarer Formen: han slaar ikke en eneste 
Gang ind i Hyrdestil, benytter aldrig Alexandrineren, der før 
ham var næsten ene herskende, og optager heller ikke de 
kunstige franske Versemaal, Madrigal, Sonet, Rondeau, men 
holder sig næsten udelukkende til Bordings firfodede Jambe, 
den af Renaissancemetrikens Former, der stod Middelalderens 
Knittel nærmest. 

Hos de beslægtede fremmede Digtere viser sig en lig- 
nende Tendens til større Frihed i Versbygningen, men under 
mere vexlende Former og afgjort under fransk Indflydelse. 
Canitz, Neukirch og Triewald dyrke endnu med Forkjærlig- 
hed Alexandrineren, især i deres Satirer, men variere den, 
tildels mod dens Natur, strofisk* og i Sonetform, ofte med 
kunstige Rimslyngninger. Desuden benytte de Viseformen, 
Canitz især i religiøse Digte, medens han i mere familiær 



40 

Rimbrevsstil optager friere, især jambiske Vers i Tilslutning 
til det franske ottestavelses „vers burlesque". Triewald fore- 
trækker i Oversættelser, særlig efter Lafontaine, dennes 
uregelmæssige Blanding af Alexandrinere og kortere jam- 
biske, undertiden ogsaa trochaiske Verslinier. Neukirch 
endelig har ved Siden af jambiske og trochaiske Oder ogsaa 
Musiktexter i den italienske Recitativ- og Ariestil. 

Reenbergs Exempel virker til, at Alexandrineren efter 
Aar 1700 mere og mere maa dele Magten med de lettere og 
naturligere firfodede Jamber hos en hel Gruppe danske Poeter, 
som fra Sorterup, Jørgen Friis og Schandrup ned til Wadskiær 
anslog en fordringsløsere, national-humoristisk Tone. Reen- 
berg kunde ikke lære disse sine nærmeste Efterfølgere, hvad 
han selv havde lært i den franske Skole, nemlig at undgaa 
den Smagløshed og Plumphed, som fulgte med den gammel- 
dags Naturlighed. Men han lærte dem at være sig selv og 
synge ud af deres eget Liv. Efterhaanden som dette Liv nu 
fik lidt mere poetisk Indhold, og den snusfornuftige For- 
standsmæssighed gav Plads for mere digterisk Følelse, blev 
der Mulighed for Udviklingen af ægte Lyrik, i Danmark med 
Ambrosius Stub og Evald som i Tyskland med Chr. Gunther 
og Klopstock og i Sverig med Bellman. 



IRektoratsaaret 1907 — 1908 have 14 Videnskabsmænd opnaaet 
akademiske Grader, nemlig 2 den theologiske Licentiatgrad og 
2 den statsvidenskabelige, 4 den medicinske og 6 den filosofiske 
Doktorgrad. De af dem meddelte Oplysninger om deres Livs- 
forhold og Studier aftrykkes her i den Orden, hvori de have 
vundet Graden. 



I. 

Jeg, Erik Ipsen Arup, søn af læge Peter Arup og hustru 
Malvina f. Ipsen, er født i Slangerup 22. November 1876; med tak- 
nemlighed tænker jeg paa den lykkelige frihed, hvori jeg fik lov 
til at opvokse i mit hjem. 1894 blev jeg student (I. kar. m. udm.). 
En fra den tidligste barndom næret stærk kærlighed til historisk 
læsning gjorde det selvfølgeligt for mig at vælge historien til 
studium, ungdommelig umodenhed lod det synes mig ønskeligt 
hermed at forene det theologiske, som følge heraf tog jeg sommeren 
1895 foruden filosoficum (1. kar. m. udm.) ogsaa hebraicum 
(adm. c. laude). Meget hurtigt indsaa jeg dog, hvor nødvendigt 
det var at opgive denne forening, med begejstring tilegnede jeg 
mig under prof. Erslevs mesterlige vejledning den historiske 
forsknings methode, og da jeg havde vundet universitetets guld- 
medaille for besvarelsen af den historiske prisopgave for aaret 
1897 — 98 : Hvilke ere Hvitfeldts kilder til kongerne Kristiern I. s 
og Hans' regeringshistorie, styrkedes mit hidtil svage haab om, 
at jeg turde tænke mig en fremtid som historisk forsker; som 

6 

Th. Dahl og hustru Louise, f. Schmidt, af Esbjerg, og samme 
dag tiltraadte jeg et aars studierejse til Ltibeck, Hamburg og 
London, hvortil Carlsbergfondet havde givet mig midler. Denne 
rejse er blevet afbrudt ved, at jeg konstitueredes som under- 
arkivar i udenrigsministeriet fra 1. Oktbr. d. a. 

II. 

Jeg, Axel Eduard Hjorth Nielsen, er født d. 30te De- 
cember 1880 i København som Søn af Pianoforte-Instrument- 
mager N. og Hustru, f. Eønne ; efter bægge mine Forældres Død 
i 1890 optoges jeg og mine Søskende i Huset hos min Mor- 
broder, Fyrskibsfører Rønne, og han og hans Hustru blev os i 
Forældres Sted. — Jeg blev Student fra Schneekloths Skole 
Sommeren 1898 (1ste Kar.), tog det følgende Aar Filosofikum 
(ug) og bestod 1902 — 03 økonomisk — statistisk Examen (1ste 
Kar.). Samtidig med at have Arbejde i Statens statistiske Bureau 
besvarede jeg Universitetets Prisopgave i Statsvidenskab for 
Aaret 1903 — 04 og erholdt herfor Guldmedaljen. Da jeg i 1905 
fik tildelt det Smith'ske Stipendium, blev det mig muligt at ud- 
arbejde en Afhandling (Specier, Kroner, Kurant. En Studie 
over den faldende Rigsdalerværdi i Danmark i Tiden 1671 — 1726), 
som jeg d. 18de Januar d. A. forsvarede for Doktorgraden i 
Statsvidenskab. Foruden dette Arbejde har jeg publiceret flere 
mindre Afhandlinger i „Nationaløkonomisk Tidsskrift"; min 
Prisafhandling er i forkortet Skikkelse trykt i „Jahrbticher flir 
Nationalokonomie und Statistik". 

Siden Februar 1906 er jeg Assistent ved det kgl. Bibliotek. 

Dette Foraar erholdt jeg Kommunitetets Rejsestipendium, 
hvorfor jeg for Tiden opholder mig i Udlandet. 

III. 

Jeg, Valdemar Lindegaard Petersen, er født d. 20de 
December 1877 i Varde, hvor min Fader, Løjtnant P. L. P., var 
Stationsforstander. 1879 forflyttedes han til Nyborg, fra hvilken 
Bys Realskole jeg 1892 tog Præliminæreksamen (m. Udm.). Kort 

efter min Faders pludselige Død, der gjorde et dybt og uud- 
sletteligt Indtryk paa mig, kom jeg i Odense Latinskole, hvor- 
fra jeg 1895 blev Student. Uden Vaklen valgte jeg det teologiske 
Studium; allerede i Drengeaarene var mit Valg truffet. — Gen- 
nem hele min Studietid var jeg en Del optagen af Informationer, 
saa jeg først Januar 1902 tog min Embedseksamen. Da jeg ikke 
ønskede straks at søge ud i gejstlig Virksomhed, og da jeg paa 
den anden Side ønskede et Maal at arbejde henimod, begyndte 
jeg at læse til Skoleembedseksamen, hvilke Studier dog snart 
afbrødes af Arbejdet med en Afhandling om Symbolforplig- 
telsen i de lutherske Kirker, hvilken Afhandling 1903 belønnedes 
med Universitetets Guldmedaille. Januar 1905 tog jeg derpaa 
Skoleembedseksamen, efter at jeg først havde været paa en 
kortere Udenlandsrejse; umiddelbart efter tiltraadte jeg — til 
Dels ved Hjælp af Stipendier — en længere Rejse, til Tyskland, 
England og især Frankrig; i Paris samlede jeg Stoffet til "min 
Licentiatafhandling, som jeg indleverede i September 1906. 

I „Teologisk Tidsskrift" har jeg offentliggjort flere Studier 
og større og mindre Boganmældelser, ligesom jeg undertiden har 
skrevet lidt i Dagspressen. 

Endelig søger jeg i indeværende Semester at frugtbargøre 
mine Studier over moderne kirkelige Forhold i Frankrig ved at 
holde en Bække Forelæsninger over dette Æmne. 



IV. 

Mit fulde Navn er Ernst Christian Kaper. Jeg er født 
den 14de Juni 1874 og er Søn af Overlærer ved Metropolitan- 
skolen, Cand. theol. Johannes Kaper og Hustru Mariane f. 
Branner. Min Fader var 1864 blevet forjaget fra Slesvig. Min 
Farfader var Skolelærer i det frisiske, som også de fleste af min 
fædrene og mange af min mødrene Slægt var og er Skolefolk. 

Fra Krohns Skole kom jeg i Metropolitanskolen, hvor jeg 
lærte at yde et anspændt og nøjagtigt Arbejde gennem en Vej- 
ledning, der fuldt udnyttede den gamle Skoleordning. 1892 blev 
jeg Student derfra med Udm. og begyndte at studere Jura, for 

Året efter at slå om til Philologien med det Formål at blive 
Lærer. 

Vintersemestret 1895—96 staderede jeg i Heidelberg og 
Sommersemestret 1896 i Leipzig, hvilket Ophold i Tyskland jeg 
supplerede ved et længere Studieophold i Berlin i Sommeren 1897. 
I Tyskland nød jeg Glæden og Fordelen ved en omhyggeligt 
planlagt og tidsudnyttende Universitetsundervisning, og jeg 
skylder særlig Proff. Braune og Sievers stor Tak. I Sommeren 
1898 tog jeg med Karakteren Laud Skoleembedseksamen med 
Tysk som Hovedfag, Græsk og Latin som Bifag. Efter Eksamen 
begyndte jeg at undervise ved flere private Skoler. Særlig Be- 
tydning for mig fik min Virksomhed ved H. C. Frederiksens 
Skole i Ordrup, fordi jeg dér lærte en Skole at kende, der, 
bygget på grundtvigske Principper, med sin stærkt afvekslende 
Undervisning og ved det meget frie og udpræget personlige For- 
hold mellem Lærer og Elever afveg meget fra de strengere 
Skole vilkår, jeg kendte forud. 

Straks ved min Indtræden i den private Skoles Tjeneste 
blev jeg dybt grebet af de sørgelige Forhold, under hvilke Sam- 
fundet lod og lader Skolerne gøre deres for Landets Kultur- 
standpunkt så afgørende Arbejde, og jeg var derfor ivrig for at 
få Privatskolens Lærerstand organiseret. Denne Bevægelse har 
jeg deltaget i siden da, til Dels som Næstformand og For- 
mand i Privatskolens fagordnede Lærerforening. Som Lærernes 
Tillidsmand deltog jeg i Oprettelsen af „de forenede Skoler", 
der under Direktør Niels Hiorts Ledelse og med Lærerforeningens 
Støtte har afhjulpet de mest nedværdigende Mangler ved den 
højere Skoles Arbejdsvilkår, og som yderligere tilstræber at for- 
.ene den offentlige Skoles Tryghed med den private Skoles 
Rørighed. 

1901 blev jeg Inspektør ved Frederiksberg Latin- og Real- 
skole. 1903 foretog jeg en længere Studierejse til de nordiske 
Lande, Tyskland og Schweiz, særlig for at studere Lærerud- 
dannelsen. Til flere Skolebøger, jeg allerede dengang havde 
udgivet og hvis Tal jeg siden efterhånden har forøget, føjede 
jeg da „Den daglige Undervisnings Form", der har bidraget sit 

til at udbrede Klasseundervisning her i Landet. Den omtalte 
lange Eejse afsluttedes med et Besøg i Italien og Grækenland. 
Efter Hjemkomsten blev jeg Inspektør ved Henrik Madsens 
Skole. I de følgende År deltog jeg som Medlem af forskellige 
ministerielle Kommissioner i Arbejdet på Udbygningen af den 
nye Skoleordning og i Oprettelsen af en praktisk Læreruddan- 
nelse for de højere Skoler. 1905 døde min Fader, og jeg ud- 
nævntes da til hans Efterfølger som Adjunkt ved Metropolitan- 
skolen, mens jeg allerede før havde overtaget Stillingen som 
Lærer først ved Sommerkursus, derpå også ved det eetårige Kursus 
på Statens Lærerhøjskole og som Medlem af Eksamenskommis- 
sionen på Universitetet. 

I min Stilling ved Statsskolen fik jeg Lejlighed til i Praksis 
ved Uddannelsen af Lærerkandidater at arbejde for de nye 
Undervisningsprincipper, mens jeg samtidig for Lærerhøjskolen 
udarbejdede en „kortfattet tysk Fonetik". 

Det var et Ønske hos min Fader, hvem jeg skylder min 
første Uddannelse i Tysk og hvis methodisk sikre Skoleunder- 
visning har været mit Udgangspunkt i mit eget Arbejde, jeg op- 
fyldte, da jeg gav mig i Lag med produktivt videnskabeligt Ar- 
bejde. Dette førte i Foråret 1908 til min Disputats over Emnet: 
Heinrich von Kleist: Robert Guiskard. 1ste August 1908 har 
jeg, efter at være udtrådt af Statstj enesten, overtaget Styrelsen 
af Ordrup fuldstændige højere Almenskole, da Prof. Frederiksen 
efter hans Medbestyrer, Kristian Branners, Død er trådt fra og 
har ment at turde betro mig Skolen. Samtidig med min Over- 
tagelse af Styrelsen er Skolen gået ind under „De forenede Skoler". 

Siden 1903 har jeg været gift med Erna Margrethe, f. Pe- 
tersen, Datter af Telegraphbestyrer Julius P. og Hustru, da i Fin- 
land, nu i Goteborg. Vi har to små Piger. 



V. 

Jeg, Axel Trolle, født den 21de Juni 1875, er Søn af 
Overformynder M. N. F. Trolle og Hustru f. Knudsen, blev 1893 
Student fra Metropolitanskolen og i Sommeren 1899 medicinsk 
Candidat. Derefter gjorde jeg Candidattjeneste paa forskellige 

kjøbenhavnske Hospitaler, havde fra Juni 1904 til April 1906 
Turnustjeneste paa Kommunehospitalet i Kjøbenhavn, og har fra 
April 1906 været ansat som Reservelæge ved Kjøbenhavns Amts 
Sygehus paa Frederiksberg. Den 27de Februar 1908 erhvervede 
jeg Doktorgraden ved en Afhandling: Om Ovariernes Funktion 
og om deres Betydning for den kvindelige Organisme. 

I Maj 1908 blev jeg viet til Vita Ingerslev, Datter af 
Justitiarius i Kriminal- og Politiretten J. V. Ingerslev og Hustru 
f. Schlegel. 



VI. 

Alfred Theodor Jørgensen er født 9. Juni 1874 i Vejle. 
Mine Forældre ere Lærer og Kantor Julius Andreas Jørgensen 
og Hustru Marie, født Bagger. 1889 tog jeg alm. Forberedelses- 
eksamen i Vejle (Udm.). Ved at paatage sig meget Ekstraar- 
bejde og ved stadige Ofre lykkedes det min Fader at lade mig 
studere. Jeg tog Tillægseksamen i Horsens 1890 og blev Student 
fra Horsens lærde Skole i 1892 (1. Kar.). I Sommeren 1897 blev 
jeg teologisk Kandidat (laud.), og to Aar efter vandt jeg Universi- 
tetets Guldmedalje for en Prisafhandling om: „I hvilket Om- 
fang og paa hvilken Maade kan det protestantiske Skriftprincip 
fastholdes over for de Angreb, som særlig i nyeste Tid ere rejste 
mod samme?" Allerede i min Studentertid havde jeg faaet ad- 
skillige Stipendier, navnlig Regensen og Kommunitetet, nu fik 
jeg atter betydelig Støtte fra Universitetet og kunde derved 
trods megen praktisk Virksomhed, navnlig Manuduktion, fort- 
sætte mine teologiske Studier. Disse drejede sig især om Dogma- 
tikken og om Luthers Teologi, men jeg kom ogsaa tidlig ind 
paa Studiet af Diakonik og Filantropi. Blandt mine hjemlige 
Lærere og Velyndere maa jeg især nævne Professorerne J. L. 
Ussing, H. Scharling og P. Madsen og Pastor N. Dalhoff. Jeg 
har foretaget mange Rejser i Udlandet og har haft Lejlighed 
til at studere baade udenlandsk Teologi og udenlandsk Filan- 
tropi. Teologien i Udlandet dyrkede jeg navnlig: i ^Vinteren 
1901—02, som jeg tilbragte i Halle. Dér hørte jeg Bl. a,. 'Martin 
Kåhler og deltog i hans dogmatiske Øvelser, og dér blev jeg ført 

ind i den moderne Lutherforskning af Carl Stange; ogsaa med 
Julius KSstlin kom jeg i Forbindelse. Efter min Hjemkomst 
genoptog jeg mine Manuduktioner, og 1ste Oktbr. 1902 blev jeg 
tillige Sekretær ved det nyoprettede Forbund af københavnske 
Menighedsplejer „de samvirkende Menighedsplejer a . Min Tid 
var nu stærkt optaget, dels af fortsatte Studier, dels af Arbejdet 
for Menighedsplejesagen, og adskilligt andet Arbejde kom efter- 
haanden til, jeg blev Bedaktør af Menighedsplejens Organ, 
Medlem af Stefansforeningens Bestyrelse og af forskellige andre 
Bestyrelser og Værgeraadsmedlem. I en halv Snes Aar har jeg 
ogsaa været fast Medarbejder ved Berlingske Tidende. Foruden 
adskillige Afhandlinger og Kritiker i indenlandske og enkelte 
udenlandske Tidsskrifter har jeg skrevet et stort Antal Artikler 
i Salmonsens Leksikon og i Kirkeleksikon for Norden og føl- 
gende Bøger: En Oversættelse af den danske Folkekirkes Be- 
kendelsesskrifter med Anmærkninger og historisk Indledning 
(1900), sammen med N. Dalhoff den filantropiske Haandbog 
„Hvor findes Hjælpen" (1903), „Dogmatikens kritiske Stilling i 
Kirken i vore Dage" (1904), en historisk Indledning til Mar- 
tensens Dogmatik, hvis 5te Udg. jeg besørgede (1904) og ende- 
lig „Luthers Kamp mod den romersk-katolske Semipelagianisme 
under særligt Henblik paa hans Prædestinationslære" (1908). 
Dette sidste Værk blev af det teologiske Fakultet kendt værdigt 
til at forsvares for Licentiatgraden, og det mundtlige Forsvar 
fandt Sted 6. Marts 1908. 

2. November 1899 ægtede jeg Ingeborg Christiane Dorothea 
Jordt, Datter af Købmand Eduard Jordt og Hustru Holga, født Friis. 



VIL 

Poul Jesper Harder, født i Vejle den 24de Juni 1878, 

Søn af afd. Købmand Nicolai Harder og Magrethe født Jespersen. 

Student fra Frederiksberg Latin- og Bealskole 1896 (1. Kar.). 

Polyteknisk Examen for Fabrikingeniører Januar 1903 (1. Kar.). 

Univei^jtøtøcts Guldmedalje 1904. Første Halvdel af 1905 studeret 

• * * • » — 

i Berliiirog Wien. 1906 Deltager i en Undersøgelsesrejse til 

Nordgrønland. 1908 for Carlsbergfondets Regning en Under- 
søgelsesrejse til Island. — Fra 1900 ansat ved Danmarks geo- 
logiske Undersøgelse. 

Foraden et Par mindre Arbejder offentliggjort: „En øst- 
jydsk Israndslinje og dens Indflydelse paa Vandløbene", for- 
svaret for Doktorgraden den 7de Marts 1908. 

vm. 

Johan Peter Hartmann, Søn af Overretssagfører Frede- 
rik August Hartmann og Hustru Alice født de Jonquiéjes, er 
født den 5te April 1873 i Kjøbenhavn. Student 1891 fra Metro - 
politanskolen (1ste Karakter). Lægevidenskabelig Embedsexamen 
Sommeren 1897 (Laudabilis). 

Siden har jeg med enkelte Afbrydelser været ansat som 
Kandidat ved følgende Hospitaler: Blegdamshospitalet, Alminde- 
lig Hospital, Københavns Amts Sygehus, Set. Lucas Stiftelse, 
kgl. Frederiks Hospital og Fødselsstiftelsen, det sidstnævnte 
Sted tillige som klinisk Assistent. 

Fra December 1906 har jeg været ansat som Reservekirurg 
ved Frederiksberg Hospital. 

I April 1902 fik jeg Guldmedalje for Besvarelse af Universi- 
tetets Prisopgave („om cirkulær Forening af overskaarne større 
Arterie- og Venestammer"). 

Den 28de Marts 1908 forsvarede jeg for Erhvervelsen af den 
medicinske Doktorgrad en Afhandling („Om den for tidlige Løs- 
ning af den paa normalt Sted insererede Placenta"), der var 
paabegyndt og delvis udarbejdet under min Ansættelse ved 
Fødselsstiftelsen. 

Jeg blev gift den 30te April 1908 med Gerda Lehmann, 
Datter af Inspektør ved Almindelig Hospital Carl Lehmann. 

IX. 

Carl Urban Maaløe, Søn af afd. Directør ved Fy ens 
Stifts Sparekasse Hans Hartvig Ernst Maaløe og Hustru Hanne 
Louise (f. Urban Hansen). 

Selv er jeg født paa Gyldensten, hvor min Fader den Gang 
var Godsforvalter. 

Dimitteret fra Odense Kathedralskole 1888 (1ste Kar.). 

Medicinsk Embedsexamen Januar 1894 (laud.) og derefter 
Kandidattjeneste ved Blegdamshospitalet , Diakonissestiftelsen, 
Kommunehospitalets 6te og 5te Afd. indtil April 1896. Paa 
Fødselsstiftelsen i April 1896, hvorefter jeg 1ste Maj 1896 be- 
gyndte at praktisere. Samtidig var jeg i en Aarrække Assistent 
hos Dr. E. Bilsted og Th. Schou, paa hvis Klinik jeg yderligere 
har havt Lejlighed til at assistere Professor Howitz. I ca. 8 
Aar har jeg selv havt Privatklinik, hvor jeg nu fortrinsvis be- 
skæftiger mig med medicinske og kirurgiske Sygdomme i For- 
døjelses- og Underlivsorganerne. 

Siden 1894 har jeg givet mig af med Mikrofotografering, og 
dertil gentagne Gange modtaget stor og værdifuld Hjælp af 
Carlsbergfondet. Paa dette Omraade har jeg i Tidens Løb havt 
Lejlighed til at assistere forskellige Institutioner og Kolleger. 

Jeg har tidligere offentliggjort nogle mindre Arbejder. 

1) Ueber die Verwendbarkeit der Mikrophotographie bei 
wissenschaftlichen Darstellungen. Zeitschr. flir wiss. Mikr. u. 
mikr. Technik. Bd. XII 1896. 

2) Nogle Tilfælde af Spasmus glottidis og Konvulsioner hos 
Børn helbredte ved Fjærnelsen af adenoide Vegetationer. 

3) En Methode til Fremstilling af sterilt Vand, Nord. 
Tidskrift for Therapi 3. Aarg. 1905, 

samt nu til sidst Afhandlingen Histopatologiske Studier 
over Processus vermiformis, der den 7de April 1908 forsvaredes 
for Doctorgraden i Medicin. 

Gift 28de October 1897 med Petra Eosalie Therkelsen. 



X. 

Aage Holm er født i Aalborg den 21de Oktober 1871 som 
tredieældste Søn af afdøde Kjøbmand, Fabriksdirekteur, tysk 
Konsul og Etatsraad Hans Holm, født 1838, død 1903, og efter- 
levende Hustru Cathrine Lassen, Student priv. dim. fra Aalborg 

t 

Kathedralskole 1890. II. Kar. Cand. med. Januar 1898, haud I. 
150 Points. 

Efter endt Examen surnumerær Kandidat paa Kommune- 
hospitalet i Kjøbenhavn et Par Maaneder, hvorefter Udkommando 
som Underlæge i Skonnerten St. Thomas, Sommeren 1898 paa 
Togt til Dansk Vestindien under den spansk- amerikanske Krig. 

Nogle Aar senere Skibslæge i russisk østasiatisk Kompagni 
S/S Korea paa Togt fra Odessa — Port Arthur, Vladivostock 
tilbage til Amsterdam-Kjøbenhavn. 

Har vikarieret en Del forskellige Steder i Landet, Herning, 
Sorø, Eingsted, Hesselager, Egtved, Gylling, Lemvig, Holstebro, 
Frederikshavn, Hammel o. a., vikarieret som Reservelæge ved 
forsk. Provinssygehuse bl. a. Aalborg, Randers, Kandidat paa 
Aarhus Sindsygeanstalt, 1 / 2 Aar konstitueret af Justitsministeriet 
som Distriktslæge i Frijsenborg Lægedistrikt, samtidig Gods- 
læge paa Grevskabet Frijsenborg. Konstitueret Sygehuslæge i 
Holstebro og Ringsted godt l / 2 Aar. Fast Kandidat paa Kom- 
munehospitalet Februar 1903 — December 1904. — Studierejse, 
Kirurgi, til Edinburgh Februar— April 1905. Fra Maj 1905 -Maj 
1908 Assistent ved Kommunehospitalets Poliklinik for kirurgiske 
Sygdomme. 1ste Juni 1908 1ste Assistent ved Poliklinikkens 
Afdeling A., samtidig Visitator ved Kommunehospitalet. 

Har altid haft særlig Interesse for Kirurgien, og har, for- 
uden min Doktordisputats „om traumatiske Lidelser af Knæleds- 
meniskerne u , forsvaret Maj 1908, offentliggjort to mindre Af- 
handlinger om kirurgiske Emner: Hospitalstidende 1907, om 
luxatio traumatica nervi ulnaris og i Ugeskrift for Læger samme 
Aar, om fractura ossis navicularis carpi. 

Fra April 1906 til April 1908 har jeg gjort Tjeneste som 
Reservelæge ved den Kgl. Livgarde og Generalstaben. 

Fra Foraaret 1908 praktiserer jeg i Kbhvn. med speciel 
Konsultation for kirurgiske Sygdomme i Extremiteterne. 

XI. 

Jeg, Johannes Nicolaus Brønsted, Søn af afd. Inge- 
niør ved det danske Hedeselskab Sophus Theodor Brønsted og 

Nicoline f. Schutte, er født i Varde den 22de Februar 1879. Min 
Barndom tilbragte jeg paa Hesselvig, en af Hedeselskabets store 
Enggaarde, midt paa den jydske Hede. I mit 12te Aar kom jeg 
i Aarhus Latinskole, hvorfra jeg i 1894 efter min Faders Død 
gik over til Metropolitanskolen. Herfra dimitteredes jeg i 1897 
som mathematisk Student. Allerede i min Skoletid nærede jeg 
stor Interesse for Naturvidenskab, og jeg bestemte mig nu 
efter at være bleven Student for det polytekniske Studium. 
I 1898 tog jeg Filosofikum, i 1899 første Del af polyteknisk 
Examen for Fabrikingeniører, forlod dog kort efter dette Studium 
for i højere Grad at kunne anvende min Tid til den mere viden- 
skabelige Side af Naturvidenskaben, specielt Kemien. I Marts 
1902 tog jeg Magistergraden i dette Fag og i Febr. 1905 ansattes 
jeg som Assistent ved Universitetets kemiske Laboratorium. 

Den Gren af Kemien, som i særlig Grad har lagt Beslag 
paa min Interesse, og hvorfra jeg har hentet Emnerne til mine 
Arbejder, er den fysiske Kemi. Kun mit første Arbejde: „Uber 
den Nachweis der gew5hnlichen Weinsåure mittels Links- 
weinsåure" (1903) hører ikke herhen. Inden for den fysiske 
Kemis Omraade er det atter Affiniteten og den kemiske Thermo- 
dynamik, hvormed jeg har arbejdet. Om disse Emner har jeg of- 
fentliggjort „Zur Berechnung der elektromotorischen Kraft zweier 
gegeneinander geschalteten Elemente der Kalomelelement-typus 
(1903), „Die Reduktion von Quecksilberchlorid durch Silber u 
(1904), „Om Ændringen i fri Energi ved kemiske Processer" 
(Vid. Selsk. Skrift. 1904), „Affinitetsstudier II (1906) (Vid. Selsk. 
Skrift.) og „Affinitetsstudier III" (1908), hvilket sidste Arbejde 
jeg den 27de Maj d. A. forsvarede for den filosofiske Doktorgrad. 

I 1903 ægtede jeg Cand. polyt. Charlotte Louise Warberg, 
Datter af afd. Godsforvalter, Cand. jur. Albrecht Christoffer 
W. og Laura Marie f. Brandstrup. 



xn. 

Knud Asbjørn Wieth Knudsen, Søn af (1895) afdøde 
Redaktionssekretær Cand. phil. Niels Knudsen og Viceinspek- 

trice Rosine Wieth Knudsen, er født i København den 8de Ja- 
nuar 1878. Gik først i Østerfarimagsgades Kommuneskole, der- 
paa i Slomanns og endelig i Krohns Forberedelsesskole, hvor- 
fra jeg 1890 optoges i Metropolitanskolen. Paa Grund af be- 
gyndende Tuberkulose var jeg i 5te Latinklasse fraværende 8 / 4 
Aar og dimitteredes altsaa først 1897 som Student af matematisk — 
naturvidenskabelig Retning (102 Points). Det var min Mening 
at blive Musiker, men en tildels ved Klaverspil fremkaldt uhel- 
bredelig Armlidelse nødte mig til at ændre mine Planer. Jeg 
vendte mig da til det statsvidenskabelige Universitetsstudium og 
styrkede mit Helbred ved Sejlsport. Tog Filosofikum 1898 
(Udm.), erhvervede 1901 Universitetets Guldmedallie for Besva- 
relsen af den statsvidenskabelige Prisopgave 1899 — 1900 (Rentens 
Historie i Danmark siden Midten af det 18de Aarh.), tog øko- 
nomisk—statistisk Eksamen (Speciale Statistik) 1902 (laud) og 
arbejdede derpaa næsten to Aar i Forsikringsselskabet Mundus' 
forskellige Grene. 1904 rejste jeg delvis paa Universitetsstipen- 
dium og senere med Understøttelse af det Classenske Fideikom- 
mis, til Udlandet, hvor jeg arbejdede to Semestre ved den stats- 
videnskabelige Gehe-Stiftung i Dresden, Y 2 Aar ved det stats- 
økonomiske Seminarium i Munchens Universitet (Proff. Brentano 
og Lotz), 1 j 4t Aar ved Universitetet i Ztirich og */ 2 Aar ved Bi- 
blioteker i Paris og Marseille. Hovedresultatet af disse Studier 
er nedlagt i min Disputats : „Formerelse og Fremskridt" , der 
indleveredes Efteraaret 1907 kort efter min Hjemkomst til Dan- 
mark og forsvaredes Sommeren 1908. Desuden har jeg paa 
mine Rejser, især under Konservatoriedirektør Felix Dræseke i 
Dresden, studeret Kompositionsteori og moderne Musik; mine 
hidtil trykte Kompositioner er udkommet hos Kahnt's Nachf. 
i Leipzig. En Snes Afhandlinger af forskelligt Indhold har jeg 
offentliggjort i danske, tyske og franske Tidsskrifter. 



XIII. 

Ingeborg Ellen Hammer-Jensen, født den 20de Ja- 
nuar 1880 i København, Datter af Klokker ved Helligaands- 



